Težak poraz rukometašica Srbije od Rusije - SPORTSKI ŽURNAL\n07 decembar, 2021 23\nRukometašice Srbije ukrštaju se sa grupom A i u drugoj fazi igraće protiv Francuske, Slovenije i Crne Gore u španskom Granoljersu.\nVideli smo veliku borbu u prvih 20 minuta meča. Igralo se gol za gol, Rusija je igrala duge napade i tražila šut uglavnom kroz sredinu, dok je Srbija igrala tvrdu i jaku odbranu, a u napadu pokušavala sa krila i preko Kristine Liščević kroz sredinu.\nBez pivota je Srbija ostala u 11. minutu, kada je Marija Petrović isključena zbog udaranja protivnice laktom i zbog direktnog crvenog kartona završila je utakmicu.\nU 19. minutu je Srbija došla do prvog vođstva na meču – povela je 9:8 i selektorka Rusije tražila je tajm-aut.\nOd tada je krenuo raspad Srbije, pošto u poslednjih 11 minuta prvog poluvremena nisu postigle gol. Bilo je svega – faulova u napadu, grešaka i čak pet odbrana golmana Rusije Kapline.\nSerija se na startu drugog poluvremena produžila na 9:0 i Ruskinje su došle do prednosti od17:9, a Srbija je posle 13 minuta bez gola konačno u 33. minutu pogodila mrežu Ruskinja.\nRuskinje su nastavile da igraju svoju igru i u 40. minutu došle su do najvećih +9. Risović je odbranila nekoliko udaraca, Srbija je napravila mini-seriju i vratila se na pet golova zaostatka, ali to je bilo sve od naše selekcije, pošto se Rusija na 14 minuta do kraja ponovo odlepila na +9 i tu je bilo jasno ko će odneti pobedu i četiri boda u drugu fazu.\nUroša Bregara je zabrinula povreda Jovane Kovačević, koja je dobila jak i nezgodan udarac u rame i u bolovima je izašla sa terena.\nSrbija će u prvom kolu druge faze igrati protiv Crne Gore, zatim protiv Slovenije i na kraju protiv Francuske. Francuska je prenela četiri, Slovenija dva, Crna Gora nijedan bod u drugu fazu.\nrukometas · 08 decembar, 2021 04:59\nKo objektivno gleda na kvalitet naseg zenskog rukometa rezultat nije uopste iznenadjenje. Mi nemamo mnogo kvalitetnih trenera ali imamo makar 7,8 koji su bolji od ovog Slovenca.\nNas i Rusa... · 08 decembar, 2021 17:15\nVidim, puno je inostranstvo naših trenera, otimaju se za njih opasno\nBoki · 09 decembar, 2021 08:16\nJos jednom prozivam sve vas koji mislite da imamo trenera da iznesete sva ta imena ovde...sva!!!\nBoki · 08 decembar, 2021 09:08\nE ovo je pravi obraz srbije, nazalost tako je to...one odigrale kao trening utakmicu...sa pola snage dobile 10 razlike...i sta sad do kraja...ljudi shvatite jednom zauvek...ovo nije vise do selektora ovo je iskljucivo do igracica i nikoga vise, jednostavno niso one nivo i to je to. a novinari da olade sa dizanjem u zvezde!!!\nCrni · 08 decembar, 2021 13:22\nAli covece,bolje od ovga nemamo. To je sto je. To sto imas to postuj. Kraj price!\nBoki · 09 decembar, 2021 08:18\nJeste slazem se...ali ipak moze neke stvari malo bolje, ako nista drugo da se ne useru na terenu, neke od njih ne sve.\nNesa · 08 decembar, 2021 15:11\nEh da su tu Andreja, Cvija i Kaca.Ma.....\nCrni · 08 decembar, 2021 22:17\nHvala im sto nisu\nBoki · 09 decembar, 2021 08:17\nI sta bi bilo...ti ocigledno nemas pojma da one igraju katastrofalno lose i u klubovima...matore babe su to je to. Ovde mora vise sanse odnosno da igraju, da imaju slobodu Jovana Jovoci i Vukajlovic!!! Jovana krene zabije 3 promasi jedan i on je izbaci napolje...budala!!!\nPeki · 08 decembar, 2021 13:02\nSamo napred curice ipak ste mlade i bice to OK.\nKiki · 08 decembar, 2021 14:48\nMa gde tezak? Ma jok…. Samo ona dvojica komentatora…..svi volimo Srb ali onoliku pristrasnost nisam video nikada. Lakse mi je Strajnica slusati nego debelog.\nBoki · 09 decembar, 2021 08:20\nMa arena uzas komentatora...samo o magiji pricaju...na minus 10 se posle gola kiki loze ko nenormalno...naprave deset sranja onda jedan gol kad ona najbolja na svetu...milion puta pricaju o lekicki...da ne pricam o nenadicu koji je kralj a ja ga nebi uzeo za ulicu da mi igra jer je decko katastrofa sebican ja tolii ego jos nisam video.\nAnalitičar · 08 decembar, 2021 16:20\nNije samo do rukometašica već se radi i o onome što nije poznato javnosti. Na čelu RSS su unazad 30 godina oni koji su došli po principu negativne selekcije.Šta to treba da se desi da se RSS postavi u sistem.Prvo i osnovno, na čelo RSS mora doći školovan i dokazan kadar koji se neće libiti radikalnih zahvata.Imamo mi školovane i sa rezultatima ali njih nema u RSS. Kakav to rezultat imaju pojedinci i sadašnji predsednik? NNikakav rezultat jer predsednik nika nije bio na čelu neke organizacije ili čak komisije.O školovanju da ne govorimo.Takvi će oko sebe okupljati one koji su slabiji od njih da im ne ugroze fotelju..Sve dok je tako, samo ćemo se bezuspešno nadati u bolje dane našeg i muškog i ženskog rukometa.\nZidan · 08 decembar, 2021 20:27\nBravo za komentar, ti isti koji sede sad sedeli su i pre 10 godina, zasto se javno neiznese podatak ko je koliko obrazovan u RSS. Pa neka vidi javnost.\nCvrcak bas mali · 09 decembar, 2021 08:05\nJa znam koju je školu završila čelnica ali neču da kazem. Što da se nerviramo svi zajedno. Rukomet je lepa igra za one koji ga vole i razumeju njegovu sustinu i puteve kojima ide u savremenom svetu. Prema tome opusteno, neko to tako hoce!\nBoki · 09 decembar, 2021 08:23\nAjde ne budali molim te...neko ti tamo smeta pa seres. Prvo i neophodno je da se postavi sistem treniranja u svim klubovima i to od mini rukometa. na terenu su igraci iigracice a ne ljudi iz saveza. Nasi igraci su inferiorni tehnicki i takticki...nemaju znajje rukometa zato jer nema ko da ih nauci svemu tome jer imamo trenere koji neznaju rukomet a misle da su najbolji na svetu!!!\nrodja · 09 decembar, 2021 10:52\nPrijatelju kazi ko treba da dodje sve nesto izokola. Ja mislim da je rad sadasnjeg rukovodstva transparetniji i da se bolje radi. Stizu mladji koji ce se tek pokazati a koji vec igraju kako u domacoj tako i u stranim ligama i treba igrati na kartu mladosti. To se vremenom isplati A treneri neka se pokazu kroz Evropu da zasluzuju reprezentaciju pa nece valja tu da se uce . Ovako i ja mogu da tvrdim da sam bolji. Rezultati su merilo svega .Treba pruziti podrsku reprezentaciji. Kad se zavrsi prvenstvo podvucemo crtu pa ako ne valja idemo dalje novog uvezemo.Ovako mozemo samo da komentarisemo a rezultati na klupskom nivou i reprezentativnom 0. Uostalom to su dva razlicita sisema rada i organizacije .\nDEDA MRAZ · 08 decembar, 2021 21:01\nOve devojke su trebale da dobiju sansu pre nekoliko godina,medjutim neko se uhvatio kao pijan za plot sa onim nabedjenim igracicama.E,sad smo pdmladili ekipu a ekipa vec spremna za novo podmladjivanje i tako stalno kasnimo desetak godina.Uz veliko postovanje Bregara mislim da mi imamo bar nekoliko trenera koji bi ovo mogli da rade isto ovako i bolje.\nImena molim...imena na sunce...ajde da vidim na koga mislite!!!!\nCepelin · 09 decembar, 2021 09:29\nBas tako,bravo za komentar.Podmladjivane je tebalo kad su ove cure imale po 20 godinaone sada imaju kako koja od 24 pa do 29 godina ako ne racunamo ove koje stvarno i vrede i koje drze i te kakav nivo.Ovim mladjim bitnije koliko su golova postigle nego kako su igrale i kakav je rezultat.Kvalitetom mnoge ne zasluzuju da budu tu,tu su sto su nekad igrale za Kikindu ili za Jagodinu.Niko me nemoze ubediti da sestre Agbabe i Vukajlovic imaju kvalitet za reprezentaciju a starija ima 27 godina.\nRealnost · 09 decembar, 2021 08:34\nKakav je to savez koji se odreknu 4 igračice koje igraju ligu šampiona? Zašto i ko to tako radi i šta ima o tome da kaže predsednica. Priča o uspehu ako udjemo u drugi krug kombinovana sa manipulacijom o potrebi podmladjivanja ekipe je sračunata samo na čuvanju mesta predsednika i ništa više.To su samo manipulacije odgovornih ljudi u RSS a posledice se vide na terenu.Bruka ne samo za rukomet već i za nadležno ministarstvo koje nije u stanju da prekine agoniju ženskog rukometa u Srbiji.\nBoki · 09 decembar, 2021 17:28\nTo sto igraju jos ne znaci i da su dobre...jel ti shvatas da CV ne igra na terenu nego ruke, noge i glava! Svi obozavate liscevicku a ja se pitam sta ona tu radi, zbog cega neko vidi u njoj sto ja ne vidim, uporno trazim to nesto a ja vidi samo egoistu sa puno gresaka. Lekic je mogla da igra pre 10 giduna jer je rukomet biuo sporiji sad ona vise nam asta da trazi na terenu jer je jednostavno spora....itd,itd,itd...\nMilo · 09 decembar, 2021 20:03\nPobeda jeste i dobro je..Ali ne zaboravimo da je CG desetkovana bez Jaukovic(Brest) Despotivic(Djer) i koliko tamo mlade djece igra...Sreca nasa te one popravise par gresaka....A Liscevic je opet u svom fazonu, a iz kog razloga , to neko trpi , nije ni bitno...A selektore gde Jovovic i Vukajlic... Ali Jovanovic cura kad god udje nema orentaciju ni gde ni sta treba da radi...Za sve one koji misle da ovo subjektivno vidim, poslusajte, procitajte misljenje stranih strucnjaka na prvenstvu o nasoj reprezentaciji, pojedinacno i ekipno...sa srecom cure u daljem takmicenju..


SAM :: Forum menadžera :: XII Veliki Forum Menadžera sa guvernerom Šoškićem\nNaslovna :: Aktivnosti :: Saradnja sa institucijama :: Forum menadžera :: XII Veliki Forum Menadžera sa guvernerom Šoškićem\nHotel Hyatt | 01. 03. 2012.\nForum je započeo pozdravnim obraćanjem izvršne direktorke Maje Piščević, koja se na početku zahvalila USAID Projektu za bolje uslove poslovanja uz čiju podršku je ovaj Forum realizovan. Podsetila je prisutne da je SAM asocijacija koja ne zastupa ničije pojedinačne interes, već poslovna asocijacija koja nastoji da otvoreno govori o zajedničkim problemima menadžera i privrednika.\nGuverner Narodne banke Srbije (NBS) Dejan Šoškić je ocenio da slabljenje kursa poslednjih dana nije zastrašujuće, ističući da je dinar oslabio mnogo manje nego valute koje se nalaze u sličnom režimu. On je naveo da je jedan evro 2010. godine bio 107 dinara, a da je sada, u 2012. godini, jedan evro vredi 110 dinara.\n"Zakucavanje kursa dinara na određenom nivou bilo bi skupo za Srbiju", ocenio je guverner Šoškić. Fiksiranje kursa, prema njegovim rečima, podrazumeva nisku inflaciju, kontrolisanu državnu potrošnju i relativno stabilne prilive kapitala.\nPrema analizi Erste banke, fiksni kurs bi u periodu krize bio gotovo duplo skuplji nego ovaj postojeći plivajući.\n"Tako je za odbranu dinara u ovom režimu utrošeno 2,3 milijarde evra dok bi nas fiksni kurs koštao između 3,5 i četiri milijarde evra", naveo je Slavko Carić, predsednik IO Erste banke.\nGeneralni direktor Telekoma Srbije Branko Radujko je ocenio da je kompanijama potreban stabilan i predvidiv kurs da bi mogle da prave duoročne planove. "U ovom trenutku pomeranje kursa za jedan dinar Telekomu pravi problem u bilansu za 760 miliona", rekao je on.\nPredsednik MK Grupe Miodrag Kostić ocenio je danas da novca u Srbiji ima i da se nalazi u nepotrebnoj državnoj imovini. To je imovina koju država moze da proda i da novac upotrebi za azvoj. Kostić je ocenio da bi država do potrebnog novca mogla doći i boljom naplatom poreza, ističući da više od 50 odsto ljudi u Srbiji ne plaća porez, dok je više pod 20 odsto, a možda čak i 30 odsto konomije u "sivoj zoni". Država će, kako je istakao, morati da pojača poresku kontrolu jer je nova vlada sigurno povećati porez na dodatu vrednost (PDV), zbog čega će jedan deo firmi pokušati da predje u "sivu zonu".\nPreko 200 prisutnih na Forumu, kako članova SAM, tako i njihovih poslovnih partnera i gostiju, ocenulo je diskusiju kao izuzetno zanimljivu i aktuelnu. Diskusija sa specijalnim gostom i domaćiima je nastavljena i tokom koktela koji je bio organizovan za sve prisutne.\nOvaj Forum je realizovan uz podršku USAID Projekta za bolje uslove poslovanja\nMediji o Forumu:\nLive-e.tv video prilog\nXII Veliki Forum Menadžera


Telekom na prodaju, beogradski aerodrom u zakup? - Grad Prijepolje\nGrad Prijepolje > Vesti > Vesti dana > Telekom na prodaju, beogradski aerodrom u zakup?\nTelekom na prodaju, beogradski aerodrom u zakup?\nSastanak premijera Dačića, potpredsednika Vlade Aleksandra Vučića i ministra Dinkića na kojem će se razmotriti moguće mere ušteda države biće, kako saznaje „Blic“, održan u nedelju.\nNa stolu će se naći brojne mere koje bi mogle da smanje rashode, a pre svega zamrzavanje plata u javnom sektoru i penzija, kao i smanjenje zarada u javnim preduzećima i administraciji.\nOčekuje se, kako je potvrđeno „Blicu“, da se osim navedenih mera zauzme stav i oko mogućih privatizacija dela javnih i državnih preduzeća.\nZasad je skoro izvesno da će se uskoro raspisati međunarodni javni poziv za prodaju Telekoma Srbije i Rudnika „Resavica“, a raspravljaće se i o ideji da se u dugoročni zakup, uz obavezu ulaganja, izda i Aerodrom „Nikola Tesla“.\nDo nedelje bi, kako saznajemo, i Fiskalni savet trebalo da Vladi dostavi svoje računice koliko ukupno treba uštedeti kako bi se u narednim godinama sprečila kriza javnog duga. Članovi Fiskalnog saveta će, takođe, dati i svoj predlog mogućih mera uštede.\nOno što je već sada jasno je da Vlada Srbije neće ići na smanjenje penzija, a da će moguće umanjenje zarada u javnom sektoru biti selektivno. „Na udaru“ će se, prema do sada napravljenim planovima, verovatno naći plate državnih činovnika na svim nivoima i zaposlenih u javnim preduzećima.


SEZONA ITALIJANSKE KULTURE U BIH OBILJEŽIT ĆE I 155 GODINA DIPLOMATSKIH ODNOSA | Hayat.ba\nSEZONA ITALIJANSKE KULTURE U BIH OBILJEŽIT ĆE I 155 GODINA DIPLOMATSKIH ODNOSA\nAmbasador Republike Italije u BiH Nicola Minasi predstavio je program VII Sezone italijanske kulture u Bosni i Hercegovini, koja će od septembra do decembra ponuditi građanima brojne programe kojima će se predstaviti italijanska kultura.\nProgram Sezone italijanske kulture je započeo izložbom o italijanskim narodnim običajima koja je otvorena u Muzeju savremene umjetnosti Republike Srpske u Banjoj Luci, a sinoć je u Historijskom muzeju BiH otvorena Multimedijalna izložba „Uspon i pad“ zajednički fotografski projekat italijanskog umjetnika Matea Ceschia i Jima Marshalla.\nNajvažniji događaj ovogodišnje Sezone italijanske kulture, kako je istakao ambasador, je seminar koji će se održati 28. i 29. novembra, kojim će biti obilježena 155. godišnjica diplomatskih odnosa između Italije i Bosne i Hercegovine.\n-Diplomatski odnosi između Italije i BIH ustanovljeni su 20. juna 1863. otvaranjem prvog Generalnog konzulata kraljevine Italije, na čijem čelu se nalazio Konzul Cesare Durando – naveo je ambasador.\nOvom prilikom bit će prezentirana i knjiga o 155 godina bilateralnih diplomatskih odnosa.\nU narednom periodu kako je istakao ambasador Nicola Minasi bit će organizirana sedmica italijanskog jezika, koja će se održavati od 14. do 20. oktobra na univerzitetima u Sarajevu, Banjoj Luci i Mostaru.\nProgram Sezone italijanske kulture obuhvatit će i Sedmicu italijanskog filma, te Sedmicu italijanske kuhinje kao i brojne druge događaje.\nAmbasador Minasi također je prilikom susreta s predstavnicima medija govorio i o bh. pjesniku Emiru Sokoloviću, koji je kako je istakao “poznat i priznat pjesnik u Italiji i dobitnik brojnih nagrada i priznanja”. Tako mu je i ovom prilikom ambasador Italije u BiH uručio Međunarodnu nagradu za književnost Grada Arce za najbolje djelo inostranog autora.\nSokolović koji je i osnivač i voditelj Međunarodnog književnog festivala „Pero Živodraga Živkovića“ koji će se održati 26. i 27. septembra u Zenici govorio je o festivalu, na kojem će kako je istakao uz brojne evropske autore učestvovati i 18. pjesnika iz Italije, te o svojoj posvećenosti poeziji te povezanosti s Italijom, javlja Fena.


Magla u Dubaiju otkazuje letove - Aviatica\nMagla u Dubaiju otkazuje letove\nMagla kakva do sada nije viđena u Dubaiju već danima pravi problem avio-saobraćaju i to pred Novu godinu.\nDatum / Date: 31.12.2016.\nIzveštači iz Dubaija navode da je magla koja je okovala ovaj grad proteklih nekoliko dana do sada najgora. Zbog teških vremenskih prilika avio-saobraćaj na Međunarodnom aerodromu u Dubaiju, inače najprometnijem na svetu je u kolapsu.\nKako Aviatica saznaje avio-kompanija flydubai je otkazala sve letove ka Evropi i Rusiji, a na hiljade putnika je ostalo zarobljeno na aerodromima. Među onima koji neće moći da otputuju na doček Nove godine u Dubaiju su i putnici iz Beograda.\nAvio-kompanija flydubai je reagovala saopštenjem upućenom putnicima i javnosti.\n„Na stotine letova je otkazano, avioni su preusmereni na okolne aerodrome i kašnjenja su velika. Hiljade putnika je pogođeno ovim teškim poremećajem saobraćaja i njihovi planovi za praznike su pokvareni. Bezbednost naših putnika i članova posada nam je na prvom mestu i nastavićemo da pratimo razvoj meteo situacije i da sledimo uputstva nadležnih vazduhoplovnih vlasti. Razumemo da su naši putnici uznemireni i najiskrenije se izvinjavamo zbog nemogućnosti da ih prebacimo na željene destinacija u vreme praznika. Iako je razlog poremećaja saobraćaja u potpunosti van naše kontrole, činimo sve da što više umanjimo posledice ove situacije. Naši timovi na aerodromima u Dubaiju i širom naše mreže će uraditi sve što je u njihovoj moći da pomognu svim putnicima dok se saobraćaj ne normalizuje“.\nLet iz Beograda za Dubai od 29. decembra pomeren je na 30. decembar, a let za Dubai koji je planiran 31. decembra je otkazan.


Gojko Andrijaševic - Strana 3\nStrana 3 od 12 Prva 1 2 3 4 5 ... Poslednja\nRezultati 31 do 45 od 171\nTema: Gojko Andrijaševic\n18.04.2009, 14:58 #31\nOdg: Gojko Andrija�evi? �to dalje od SPORT KLUBA!\nMa covek veze nema al ajde i to da progutamo nego sto tripuje da je vrhunski znalac.....\n22.04.2009, 12:32 #32\ne jel neko znao da je Toresu igranje glavom jaca strana? posto je to gojko sinoc rekao onda moramo verovati. srecom danas ce man.unt. prenositi aca englez ili se bar nadam.\n22.04.2009, 20:29 #33\n[quote author=dr.dule link=topic=1046.msg61207#msg61207 date=1240396334]\nA brale svaki gol Arsenala (citaj Arshavina) je propratio gao da je dobio na loto a golove Liverpool-a kao da mu je neko ne daj Boze umro.Znaci i da nisam znao da navija za Arsenal nakon onog sinoc bih znao...\n22.04.2009, 21:53 #34\nsad mi je postao drag\n25.04.2009, 15:36 #35\nkralj.dikcija mu ko u predrag ejdusa,glas ko u slavuja,ukus ko u marka jarica.kralj.a jos i navija za arsenal.\n09.08.2009, 16:36 #36\nOdg: Gojko Andrija�evi?\nTolike godien radi i opet nema pojma,malo sam grub ali stvarno zvuci pogubljen i nerijetko iznosi netacne cinjenice.\n24.12.2009, 23:51 #37\njel Savo sta se desava sa najboljim Necinim crncem? propade covek u zemlju . nema mu ni traga ni glasa. Maglasprort, Putovanje, Njakvi...\nzar izgubiste posle Marjana jos jednog doajena Sportklub prenosa. jos samo da Magla sport vam mazne Zuleta za nfl meceve i Viska za tenis koji nasiroko najavljuju od januara pa ce vam ostati Denda ili Dobrosav Gajic.\n08.02.2010, 07:18 #38\nU svakom slucaju mnogo je bolji od Nedeljka Kovinjala koji bi bio u stanju da smori derbi izmedju Zemlje i Marsa cini mi se\n17.08.2010, 14:04 #39\nSvaka cast SportKlubu za kupovinu prava za prenos utakmica Premijer Lige 2010/11. Mnogo bolja opcija nego RTS za koji nikad nismo bili sigurni da li ce se neka utakmica prenositi ili ce u poslednji cas pustiti nesto trece.\nIpak i taj RTS je sutnuo Gojka A. posle onog clanka u Blicu u kom su takodje navodili kako mi, obozavatelji fudbala u Srbiji, zasluzujemo bolje komentatore, i neke nove klince, od doticnog gospodina.\nNaime, GOJKO ANDRIJASEVIC ne 'ucestvuje' u utakmicama koliko to rade drugi, mladji komentatori; kaze ime igraca tek posto je taj dodao nekom drugom i tako kasni! sa prenosom; pokusava da sastavi malo opsirnije recenice ali kako to sporo ide, u medjuvremenu se svasta izdesava na terenu da ta njegova 'konstatacija' gubi svaki smisao!!!;\nlupeta, vredja nasu inteligenciju (ali i inteligenciju svojih poslodavaca)!\nPokusavam da uzivam u najboljoj ligi na svetu, ali kada na pocetku prenosa cujem njegov glas, gubi se svaka car modernog fudbala!!!\nPocetak drugog poluvremena utakmice L'pool - Arsenal 2010/11. delimicno pokazuje na sta tacno mislim, a Man UTD - N'castle da ne govorim!!!\nDragi SportKlub-e, molim te kao veran gledalac da ukoliko BAS ne mozes da oteras GOJKA! (ako je u pitanju neki ugovor), da bar svedes procenat utakmica koje on prenosi na minimum minimuma!!!\nHvala dragi SportKlub-e.\nVas verni gledalac, Marko.\n17.08.2010, 14:38 #40\nOdg: Gojko Andrija�sevic �sto dalje od SPORT KLUBA!\nDefinitivno najgori komentator na SK, mijesa covjek Wilshire-a i Ebuea $JS}|\n17.08.2010, 15:11 #41\nHvala na predlozima,i kritikama (nesumnjivo dobronamernim).\nMedjutim, ko god radio na SK nje slucajno tu gde jeste. Konkretno za Gojka (vernog navijaca Arsenala) moze se reci da odlicno "skenira utakmicu i sam rad klubova.Cinjenica da se ne snalazi u tome da to svoje znanje prebaci u reci u kratkom vremenskom periodu nije dovoljna da ga okarakterisete "najgorim".\n17.08.2010, 21:13 #42\nIzvin'te ali sta to onda cini dobrog komentatora ako ne KOMENTARISANJE??? Nije mi jasno.\nAko je to vec slucaj s njim, onda neka bude 'drugi' covek, i neka svoje 'skeniranje' prilozi komentatoru koji bi sa tim znao sta da radi.\n18.08.2010, 11:14 #43\nNisam neki fan Gojka ali u odnosu na Aleksandra Stjanovića je car, čovek bar ne smara celu utakmicu sa tračevima i ostalom gomilom nepotrebne statistike. zabole me ko čiju ženu kerembeči i slično... inače, generalno, sportklub stvarno ima najbolje komentatore\n18.08.2010, 11:34 #44\nPo meni je Aca Stojanovic magistar za Gojka,covek ume da te drzi u mecu iako je na primer mec jako los i nema prilika itd itd.\n18.08.2010, 11:54 #45\nMeni je Gojko super !! Fudbal poznaje savrseno, secam se kad sam bio praksi na RTS-u da su mi pricali kako npr. pregled Lige sampiona ili Premijer lige radi bez ikakve pripreme, sve govori iz glave .. I sto je jako vazno ima odlican glas ..\nAca Stojanovic je najgori komentator ikada !!\nVreme je GMT +1. Trenutno je 20:34.


KULTIM - književnost, poezija, stvaralaštvo, kultura » 2009» jul» 16\nELEKTRONSKI IVO ANDRIĆ\nBEOGRAD - Bibliografija dela nobelovca Ive Andrića nastalih od 1911. godine i dela o tom piscu biće izrađena u elektronskoj formi, a autori ovog projekta su zadužbina Ive Andrića i biblioteka Matica srpska u Novom Sadu.\nUpravnik Zadužbine Ive Andrića Dragan Dragojlović rekao je na konferenciji za novinare da će bibliografija sadržati najmanje 10.000 jedinica i da će biti urađena po svetskim standardima, u KOBSON sistemu.\nPrema njegovim rečima, bibliografiju će raditi stručnjaci iz Matice srpske, a ceo projekat finansira Zadužbina Ive Andrića, bez ikakve podrške države i Ministarstva kulture Srbije.\nBibliografija će biti postavljena na sajtove Zadužbine i Matice srpske, a planirano je da projekat bude završen do kraja 2010. godine.


Dodik čestitao : I u Banjaluci sretni što reprezentacija ide u Brazil | Kliker.info\nDodik čestitao : I u Banjaluci sretni što reprezentacija ide u Brazil\nPredsjednik Republike Srpske Milorad Dodik (SNSD) komentirao je jučer za “Dnevni avaz” pobjedu BiH nad Litvanijom i plasman našeg fudbalskog tima na Svjetsko prvenstvo u Brazilu. – Čestitam državnoj reprezentaciji plasman na Mundijal, to je dobra stvar i veliki uspjeh – ocijenio je Dodik. Nakon plasmana BH reprezentacije na Svjetsko prvenstvo u Brazil naredne godine, u BiH, ali i u nekim stranim medijima je stvorena slika da je RS protiv ovog istorijskog uspjeha, navodi DW. Stanje na terenu je sasvim drugačije.Iako se činilo da nas je fudbal bar za trenutak ujedinio, a zaista je tako bilo nakon pobjede reprezentacije BiH i kvalifikacija u Brazil na Svjetsko prvenstvo, dio javnosti se pobrinuo da pokaže da je BiH ipak duboko podjeljena zemlja. To dokazuju i pisanja svjetskih medija da je jedan dio Bosne i Herecegovine, odnosno Republika Srpska protiv plasmana na mundijal iako niko nijednom riječju u RS to nije rekao.Naprotiv, pojedini visoki zvaničnici u RS čestitali su reprezentaciji. Iako nije bilo organizovane proslave u najvećem gradu RS, Banjaluka i njeni građani, suprotno paušalnim ocjenama, proslavljali su plasman reprezentacije na svjetsko prvenstvo: “Ja sam baš srećna što se Bosna plasirala u Brazil i mislim da je to velika stvar za BiH”, “Što se mene tiče nema to veze sa tim, momci su zaslužili plasman”, izjavljuju za Deutsche Welle neki građani Banjaluke.\nZašto je onda i pored činjenice da niko nije protiv plasmana reprezentacije, u javnosti ne samo u BiH već i u evropskim medijima, stvorena percepcija da su građani RS protiv uspjeha bh. fudbala?Analitičar Adis Arapović kaže da su u BiH i uspjeh počeli da koriste za prikupljanje jefitnih poena, bilo da su politički ili neki drugi, dok je, fudbalskim riječnikom rečeno, stanje na terenu sasvim drugačije: “Niko u ovoj zemlji ne može imati štetu od kvalifikacije reprezentacije na takvo jedno takmičenje. Mislim da i međunarodni imidž BiH i finansijska korist idu u ovom slučaju na ruku svakom građaninu BiH bez obzira gdje on živi i šta god on osjeća prema toj reprezentaciji.”Od velikog broja građana Banjaluke koje smo pitali kako su doživjeli plasman reprezentacije u Brazil, niko nije imao negativan komentar. Sveto Lošić iako je navijač reprezentacije Srbije, zadovoljan je plasmanom bh. reprezentacije na mudijal naredne godine: “Možda ima ljudi, ali ne vjerujem… Gajim neke simpatije prema njima, pa neka su osvojili. Interesantno je posmatrati sa koliko su ljubavi i želje to uradili.”\nI sportska javnost u RS dočekala je plasman reprezentativaca na Svjetsko prvenstvo bez bilo kakvih negativnih konotacija. Međutim, dobar dio te javnosti ne gleda pozitivno na činjenicu da mora objašnjavati da li je u RS neko protiv plasmana na ovo takmičenje.Potpredsjednik Izvršnog odbora Fudbalskog saveza BiH Darko Ljubojević kaže da je reprezentacija napravila veliki uspjeh za sve: “Radi se o jednoj sjajnoj generaciji momaka i što se tiče fudbalskih i ljudskih kvaliteta i mislim da je ovo veliki i zaslužen uspjeh”.U zaslužen uspjeh ne sumnja ni profesor na Filozofskom faluktetu u Banjaluci Miodrag Živanović, ističući ipak da jedan fudbalski događaj ne može promjeniti način živorta u BiH: “Ali u svakom slučaju dođe dobro da uvidimo da smo prvo ljudi a onda pripadnici ovih ili onih etnosa. Kada se radi o Banjaluci i ovdje su bila slavlja, ljudi su se radovali tome.”U noći istorijskog uspjeha bh. reprezentacije, slavila je cijela BiH i to je nesporna činjenica kao i to da nije u svim gradovima ta euforija bila jednaka. Zbog toga su, smatra stručna javnost, konstatacije da je dio BiH protiv plasmana reprezentacije na mundijal samo neutemeljene izjave pojedinih sportskih ali i političkih predstavnika, ističe u komentaru DW. (Kliker.info)


ZAVELA JE MIŠU, ALI I POLA TADAŠNJE JUGOSLAVIJE: Evo kako danas izgleda prelijepa Nataša iz “Žikine dinastije”! – Haber.ba\nČuvena “Žikina dinastija” obilježila je naše djetinjstvo i odrastanje, šta god neko mislio o ovom serijalu. Jedna od najzapaženijih uloga je svakako uloga čuvene Mišine Nataše i gotovo da ne postoji onaj ko je bar jednom gledao ovaj serijal, a da je nije zapazio.\nGala Videnović - Espreso.rs\nLijepa Gala Videnović bila je zvijezda “Žikine dinastije”, a prvi put nam se predstavila sa samo 10 godina u filmu “Moj tata na određeno vrijeme”.\nGala 1989. godine odlazi u Malibu, kada je njena popularnost bila u tadašnjoj Jugoslaviji bila na vrhuncu, prenosi “Espreso“…\nDanas živi mirnim životom, sa svojim suprugom Vladimirom Aleksićem, koga je upoznala na snimanju serije “Metla bez drške”. Sa njim ima dva sina, a sudeći po njenim fotografijama, gotovo nimalo se nije promijenila.\nNedavno se pojavila u seriji “Pet” i tako se vratila na naše male ekrane.\nGala Videnović – Espreso.rs\nTeme:Gala Videnović, Nataša, Žikina dinastija


"Dječija nedjelja" je radost za najmlađe\nUz prigodan muzičko-zabavni program, danas je u Domu mladih na Skenderiji upriličena svečanost zatvaranja "Dječije nedjelje“ u Kantonu Sarajevu.\nObjavljeno 10.10.2015 16:01\nŠarenoj i veseloj atmosferi danas su doprinijeli mališani vrtića Djeca Sarajeva, Doma za djecu bez roditeljskog staranja, učenici osnovnih i srednjih škola s područja Kantona Sarajevo, kao i Klub ritmičke gimnastike "Bosna gym".\nMinistarstvo za rad, socijalnu politiku, raseljena lica i izbjeglice KS svake godine organizuje "Dječiju nedjelju“, a ove godine je saradnja s partnerskim nevladinim organizacijama i javnim ustanova podignuta na viši nivo.\n- Kroz različite programe željeli smo da vidimo kakva je dječija zaštita, gdje je danas naša porodica, te je svako na svoj način na okruglim stolovima, radnim sastancima, prezentirao aktivnosti, te ukazao na to kakve korake treba poduzeti u budućnosti kako bismo zaštitili porodicu - kazao je Feni pomoćnik ministra za rad, socijalnu politiku, raseljena lica i izbjeglice KS Mesud Peljto.\nDodaje da je u projektu "Dječija nedjelja“ ove godine po prvi puta učestvovalo 48 vladinih i 30 nevladinih organizacija, koji su u partnerstvu s roditeljima djece organizirali različite edukativne sadržaje.\n- Ovo je i pokazatelj da moramo biti partneri, vladin i nevladin sektor, da bismo imali dobre rezultate. Uspostavljena su brojna partnerstva i drugarstva, i poslali smo jednu pozitivnu sliku a to je 'zdrava porodica - zdrava i država' - naglasio je Peljto.\nKoordinator projekta Dijana Simanić kaže da je ove godine bilo upriličeno više od 140 programa, edukativne radionice, predstave, izložbe dječijih radova, a novina je bio i Sajam za dijete i porodicu pod nazivom "Naši putokazi“, koji je organiziran u cilju predstavljanja institucionalne podrške za dijete i porodicu na nivou Kantona.\n"Dječija nedjelja“ se održava u prvoj sedmici oktobra, a ove godine je u Kantonu Sarajevo organizirana od 5. do 10. oktobra. Organizatori su bili Ministarstvo za rad, socijalnu politiku, raseljena lica i izbjeglice KS i Kantonalna javna ustanova "Porodično savjetovalište".


27.01.2014. У АМБАСАДИ СРБИЈЕ У ЛОНДОНУ ОТВОРЕНА ИЗЛОЖБА „МОЈЕ ЈАДОВНО“ - Јадовно 1941. - КУЛТУРА СЈЕЋАЊА\nObjavljeno: 12 marta, 2014\nObjavljeno u: Kompleks Jadovno, Foto\n27.01.2014. U AMBASADI SRBIJE U LONDONU OTVORENA IZLOŽBA „MOJE JADOVNO“\nPovodom međunarodnog Dana sjećanja na Holokaust, 27. januara 2014. godine, u Ambasadi Republike Srbije u Londonu, otvorena je izložbena postavka „Moje Jadovno“.\nUdruženje građana “Jadovno 1941.” iz Banjaluke i Ambasada R. Srbije u Londonu, organizacijom ovog događaja potrudili su se da predstavnicima diplomatskog kora, srpskoj dijaspori ali i stručnoj javnosti Velike Britanije, predstave stradanje u kompleksu logora smrti Gospić-Jadovno-Pag, kao i kontekst Holokausta i Genocida počinjenog u Nezavisnoj državi Hrvatskoj.\nOtvorajući izložbu, njegova Ekselencija, Ambasador R. Srbije u Londonu, Ognjen Pribićević, naglasio je niz istorijskih činjenica o globalnom fenomenu Holokausta i ukazao na važnost obilježavanja datuma kao što je 27. januar. U prigodnom obraćanju, Ambasador Pribićević jepodsjetio na važnost suočavanja sa prošlošću kao osnove za saradnju kako na regionalnom tako i na međunarodnom nivou i podsjetio na značaj širenja istine o ovakvim strašnim zločinima kao što je onaj koji se dogodio u gospićkoj grupi logora.\nDušan Bastašić, predsjednik udruženja građana Jadovno 1941. iz Banja Luke, navodeći osnovnu faktografiju o kopmleksu logora kao i istorijski kontekst razvoja događaja i počinjenih zločina genocida na našim prostorima u 1941. godini, ukazao je na obavezu društva u cjelini prema čuvanju uspomene na žrtvu naših predaka.\n„Izložbena postavka „Moje Jadovno“ samo je jedan od projekata koje udruženje realizuje u svojoj jadovničkoj misiji. Konstantan, adekvatan i odgovoran rad UG Jadovno 1941, izraz je nastojanja da se objelodane strašni detalji zločina koji ne smijemo zaboraviti“ rekao je Bastašić.\nOn se posebno zahvalio jadovničkim dobrotvorima u Londonu, gospodinu Aleksandru Simiću i njegovoj porodici, na njihovoj presudnoj pomoći u organizovanju izložbe u Londonu i Lesteru.\n„Međunarodni značaj kompleksa logora smrti Gospić-Jadovno-Pag, kontekst izučavanja Holokausta i Genocida počinjenog nad Srbima i Romima u Nezavisnoj Državi Hrvatskoj, sa svojim specifičnostima i karakteristikama, i faktografija koju možemo vidjeti na izložbi obavezuje nas da upravo na dane kao što je ovaj danas, posvetimo istini“, rekao je na otvaranju izložbe Predrag Lozo, sekretar udruženja Jadovno 1941.\nOn je naglasio, da se istina na žalost ne probija uvijek lako na svjetlost dana, te da bolne slike ove istine pokazuju da ideološki kontekst genocida prouzrokuje niz drugih istorijskih procesa sa kojima se susrećemo i danas.\n„Srpski narod, pogotovo onaj njegov dio sa područja Hrvatske, najbolje je to osjetio na svojoj koži tokom surovih ratova devedesetih, kada je pored nacionalne i vjerske pripadnosti, i uspomena na žrtvu predstavljala opasnost po život pojedinca.\nPoseban značaj otvaranju izložbe „Moje Jadovno“, dao je svojim prisustvom i obraćanjem uvaženi engleski istraživač i istoričar Rori Jeomans (Rory Yeomans), čovjek koji se već niz godina bavi izučavanjem genocidne prošlosti NDH, posebno njenom kulturološko-ideološkom osnovom. Gospodin Jeomans je naglasio važnost angažmana potomaka žrtava na očuvanju sjećanja na stradanje njihovih predaka.\nIzložba „Moje Jadovno“ u Amabasadi R. Srbije izazvala je interesovanje predstavnika niza diplomatskih predstavništava u Londonu, jevrejskih organizacija u Velikoj Britaniji kao i ljudi koji se na različite načine bave temom Holokausta i genocida.\nIzložbi su prisustvovali i predstavnici Srspke Pravoslavne Crkve kao i jevrejski Rabin u Londonu.\nJadovničkoj večeri u Londonu, prisustvovao je i gospodin Risto Kovačević, Srbin porijeklom iz Mostara koji već više od dvadeset godina živi i radi u Londonu. Gospodin Kovačević nosi ime i prezime svog djeda, jadovničke žrtve porijeklom iz Mostara, čija se fotografija nalazi na jednom od izložbenih panoa.\nUdruženje Jadovno 1941, izražava duboku zahvalnost Njegovoj Ekselenciji Ambasadoru R. Srbije u Velikoj Britaniji, gospodinu Ognjenu Pribičeviću, Njenoj Ekselenciji gospođi Ljiljani Zarubici, Konzulu R. Srbije u Londonu kao i njihovim saradnicima, na gostoprimstvu i angažmanu u organizaciji izložbe.\nIzložba „Moje Jadovno“, svojevrsno putujuće svjedočanstvo i uspomena na žrtve Genocida i Holokausta, biće postavljena u Amabasadi R. Srbije u Londonu, narednih sedam dana.


Berane: Savjet mladih DPS-a organizovao skup podrške Igoru Tomkiću | Aktuelno\nNaslovna CRNA GORA Berane: Savjet mladih DPS-a organizovao skup podrške Igoru Tomkiću\nBerane: Savjet mladih DPS-a organizovao skup podrške Igoru Tomkiću\nSavjet mladih DPS Berane organizovao je danas u mjestu Dolac skup podrške sugrađaninu Ivanu Tomkiću\nSavjet mladih DPS Berane organizovao je danas u mjestu Dolac u Beranama skup podrške sugrađaninu Igoru Tomkiću koji je nedavno brutalno pretučen u svojoj radnji. Na skupu se okupio veliki broj građana i mladih, koji su time dali jasnu poruku da je nasilje neprihvatljivo i da sugrađanin i komšija, kao i njegova porodica, nisu sami.\nPredsjednik Savjeta mladih DPS Berane Branislav Jokić istakao je da su se okupili ovdje, na mjestu gdje je prije par dana fizički napadnut njihov sugrađanin Igor Tomkić, da još jednom javno osude ovaj sramni napad i pružimo podršku sugrađaninu i njegovoj porodici.\n“Zaštita života i dostojanstva svakog pojedinca, svakog Beranca i svakog građanina Crne Gore naš je osnovni motiv i ne želimo da ostanemo nijemi na rušenje vrijednosti, na nepoštovanje i neuvažavanje drugih i različitih, koje su tradicija Berana i Crne Gore. Znamo da se naš grad i Crna Gora svuda prepoznaju kao sredina i država koja cijeni i baštini multikulturalizam, međuvjerski i međunacionalni sklad i suživot, i da ove temeljne vrijednosti naše Crne Gore i našeg grada moramo svi zajedno njegovati i čuvati”, poručio je Jokić.\nKako je istakao, učinili smo to i tokom mučnih i teških 90-ih godina prošloga vijeka kada je ovaj grad bio i ostao sredina koja nije dozvolila da različite nacije i vjere budu uzrok sukoba.\n“Prepoznato je Berane, zbog svega toga, i od Ujedinjenih nacija, koje su Beranama 2011.godine dodijelile prestižno priznanje Grad – Vjesnik mira. Na nama mladima je, posebno, obaveza da one vrijednosti koje su nam ostavile generacije prije nas, a to je, nesumljivo, suživot u našoj opštini i državi, i dalje baštinimo, a da sve one koji pokušavaju da narušavaju ove vrijednosti najoštrije osudimo i poručimo da to u Beranama i Crnoj Gori nikada nije imalo, a neće ni imati podršku”, kazao je on.\nJokić je dodao da je nažalos ovih dana u svijet pošla ružna slika iz Berana, te istakao da ovim okupljanjem i javnom osudom ovog napada šalju poruku svima da će Berane ostati sredina u koju se dolazi, živi i radi, sredina u kojoj su različitosti među ljudima bogatstvo, a ne povodi za sukobljavanja.\n“Pružimo, svi zajedno, podršku porodici Tomkić da nesmetano nastave da se bave porodičnim biznisom i da žive sigurnim i mirnim životom sa svima nama u Beranama. Ovom prilikom pozdravljamo brzu reakciju nadležnih državnih organa u privođenju pravdi učesnika u napadu na našeg sugrađanina. Pokazali smo i ovim skupom i porukama koje smo slali ovih dana da nasilju u Beranama i Crnoj Gori nema mjesta i da smo spremni i sposobni da nacionalne i vjerske različitosti njegujemo i dalje kao naše zajedničko bogatstvo”, istakao je Jokić.\nPrethodni članakRomske predstavnice nagrađene u Briselu\nNaredni članakEU: Bregzit se odgađa do 22.maja , ako se usvoji ugovor\nSjutra veoma toplo\nJedna osoba poginula na putu Berane – Ribarevine\nProizvođači i otkupljivači zadovoljni cijenom malina\nHrvatska gradi skladište za nuklearni otpad na granici s BiH\nCRNA GORA 21.07.2019-22:45\nRadulović: Sezona teče onako kako smo zacrtali\nCRNA GORA 21.07.2019-07:26\nBrisel se pretvara da želi proširenje\nMiško Kesedžija i njegove bize (esej o montenegrinskom zlu) (109): Pelivansku...\nCRNA GORA 21.07.2019-06:45


Divanović: Jedinstvo opozicije u nekoliko kolona - CdM\nIstureni prvaci političkog pokreta “Odupri se“ bili su spremni da otputuju na sastanak u Brisel prošle sedmice, odabrali su delegaciju, spakovali se, ali famoznog sastanka još uvijek nema. Da li ih niko ne zove, ili niko neće da ih primi, vidjećemo. Zbog entuzijazma za putovanjem bili su odustali i od organizovanja daljih protesta, kazao je poslanik DPS-a Nikola Divanović.\n“U međuvremenu, održali su nekoliko sastanaka i poručili da okupljanja odbjeglog tajkuna zbunjuju građane. Međutim, Džemal i organizaciono društvo shvataju da ako ne budu održavali proteste, slavu okupljanja će im preuzeti neko drugi. A ko drugi do njihovi potpisnici sporazuma! Već dvojica potpisanih održavaju svoje proteste. Do sada je to radio Aleksa Bečić, i to im nije smetalo, ili nisu mogli da mu se odupru jer im je dovodio aktiviste da popunjavaju trgove i ulice. Sada kada još jedne proteste organizuje potpisnik Neđeljko Rudović, onda im to ne odgovara jer navodno nekog zbunjuje?”, pitao je Divanović.\nOn pita da li Rudović organizuje paralelni protest iz uvjerenja da pokret “Odupri se“ nema nikakvu snagu i da njime u sjenci rukovodi Demokratski front, ili je samo od svog poslodavca dobio veću apanažu nego odupirači od svojih.\n“Ili Rudović ne može da im okupi elementarnu masu, pa je bolje da se drže i DF-a i Bečića koji se u DF utapa, kao što su svi upali u DF-ovu stupicu”, istakao je Divanović.\nKako je naglasio, nejedinstvo opozicije je jedina konstanta njihovog političkog djelovanja.\n“Sada im se u tome priključuju i organizatori protesta. I njima je toliko stalo do jedinstva da ni potpisnike svog neautorskog djela „Sporazuma o budućnosti“ ne obavještavaju o aktivnostima. Tako im se već javila poslanica Anka Vukićević od koje su potpis takođe uzeli, a onda je potpuno izignorisali, zaboravljajući da njen mandat podržava više birača nego što se njima odazove na organizovanim skupovima. Organizatori protesta su za sad pokazali da se najupješnije odupiru sami među sobom. A DF ih iz prikrajka gura da se održe makar do 9. maja, kada su odlučili da preuzimu inicijativu”, kazao je Divanović.\nPPrema njegovim riječima, paralelni protesti održani minulih dana po sjeveru Crne Gore, kao i sinoćni Rudovićev, doživjeli su pravi fijasko.\n“Kako i ne bi, kad se bjelodano vidi da je ono što neki zovu političkim, a drugi građanskim protestima, u najvećoj mjeri najobičniji ‘politički turizam’, kako ih već u žargonu zovu. Sjutrašnji koji najavljuje Džemal biće novi doprinos korišćenju tih turističkih potencijala. I još jedan uzaludni pokušaj zavaravanja javnosti, a i samozavaravanja o jedinstvu na opozicionom krilu kojeg nema, i ne može biti”, zaključio je Divanović.\nTagsDPS Duško Knežević Neđeljko Rudović Nikola Divanović protesti\nKao partijski komitet u Šavniku 1968 povodom upada Rusa u Čehoslovačku. Zaključak: da se Rusi odmah povuku. Ako se ne povuku, sjutra novi sastanak. Bi li ovo đeca poslovala?\nJe li ovo onaj koji ne zna ko je bio Sveti Petar ?\nMladi izdanci DPSa uspjeli da prevazidju gadluk starijih kolega iako se to cinilo nemogucim\nBolje je da ne idu u Brisel, jer bi se vratili mokri.\nSve te kolone opozicije mogu se nazvati samo jednim imenom: Peta kolona, a oni koji ih predvode i dio koji ih slijedi- petokolonaši, i kraj priče!\nKako bi rekli stari-trut,beskorisna masa…\nOni sve i da odluce da odu u Brisel, prije bi se vratili nego sto bi posli, a to i oni sami znaju zato i ne idu nego odje izmisljaju stvari.\nKako su ti vracani-zovu li u rod?\nNe moze niko da nazove proteste gradjanskim jer to nijesu, kad je opozicija i DiKek javno rekli da finansiraju iste!\nOpozicija je izgubila sebe u svakom pogledu, ovo sad je samo pokusaj da sebe malo vrate na politicku scenu ali im je sve uzalud.\nMeni je sve jasno kolika je sloga unutar opozicije kad oni se nijesi udostojili Ani Vukicevic da makar odgovore na pitanja zato ne zovu sve sa onog sporazuma, jer njih je briga i za nju i za taj sporazum i sve.\nA dje tebe nadjose!?.\nE moj Roki…\nA ko ce njih da zove da dodju na sastanak u Brisel, s njima ni sekretarica ne bi pricala a ne neko drugi ozboljniji.\nDoslo je vrijeme da vise ima tih kolona nego opozicionih partija.\nSvi su vise odustali od protesta sinoc je Knezevic stavio tacku na sve svojim lazima i manipulacijom. Dokazao je da je sve izmislio i da ne posjeduje apsolutno nijedan dokaz ni za sta.\nNe mogu oni da imaju podrsku Brisela kad nemaju podrsku ni svojih gradjana


Tržišno rešenje: Wednesday, July 2, 2008\nA šta bi oni uradili?\nNajgluplji argumenti su tipa: "A šta bi oni na našem mestu uradili?" Gledam ih ovih dana u slučaju sprskog košarkaša koji je u Americi gotovo ubio duplo manjeg (bukvalno, po težini) kolegu sa koledža. I neverovatno je koliko komentara brani nasilnika jednim jedinim argumentom, u različitim verzijama: "a šta bi oni uradili... i oni bi pomogli svome da pobegne... ni oni ne bi izručili svoje."\nNije mi jasno zašto ih interesuje da li bi oni (Amerikanci) izručili ili uhapsili svoje? Zašto im je to važno? Zar prva pitanja ne treba da bude šta je taj momak uradio, da li ga treba štititi i da li zaslužuje kaznu? Da stvar bude jasna, ti oni svoje itekako hapse i redovno osuđuju, ratne zločince baš kao i obične kriminalce. Ali sve i kad ne bi, zašto bi mi birali ponašanje nekog drugog ko je po pretpostavci gori od nas, za moralni putokaz?\nKoji je uopšte moralni kriterijum iza ovog argumenta? Uradi im sve što i oni rade drugima? Izgleda da je tako, nije bitno šta ti radiš, ako neko drugi radi to isto ili gore. Ali da se recimo zloglasni NATO rukovodio tim kriterijumom koji se ovde promoviše, mogao je mirne duše sve da nas smesti u logor. Jer i mi smo to radili drugima. Ili i mi bismo to na njihovom mestu uradili. Na sreću to nije kriterijum u civilizovanom svetu, jer da jeste svet do sada ne bi ni opstao. Od Konfučija, preko Hrista, do Kanta, jedinstveni moralni imperativ civilizovanog sveta je upravo obratan.\nat Wednesday, July 02, 2008 posted by Slaviša Tasić 10 comments:\nKategorija: Porezi, Razno\nZa divno čudo do sada nismo mnogo pisali o kockanju. Slaviša je objavio jedan tekst pre par godina o tada novom Zakonu o igrama na sreću gde je kritikovao mere koje ograničavaju razvoj slobodnog tržišta kao što je ograničavanje broja kladionica i kazina. Ne direktno već kroz zahtevanje izuzetno visokih depozita koje su samo najveće kladionice i kazina mogli da priušte.\nB92 danas ima vest o nekoj organizaciji koja se zalaže da država odvoji 1 procenat prihoda ostvarenih od primene Zakona o igrama na sreću za programe odvikavanja ljudi od kockanja. Smatraju da je tragično da država zarađuje od kocke a da ništa ne radi na rešavanju ovog "dramatičnog" problema. Ja sam protiv njihovog predloga. Prvo, ne bi bilo moralno. Država direktno promoviše kockanje čuvanjem monopola na lutrije. Nije u redu da nam jednom rukom nude loto listič a drugom nas grde što ga uzimamo, iako upravo to rade sa duvanom. Drugo, kockanje je pre svega lični problem. Niko kockare ne gura puškom u kladionicu. To je stvar njihovog izbora. Nije posao države da nam govori da li je nešto dobro za nas same ili nije. Odrasli ljudi trebaju da snose odgovornost za svoje postpuke.\nTreće, pitanje je koliko su programi za odvikavanje od kocke zaista efikasni. Ne bi bilo loše da nam pokažu neke podatke kada već traže novac. Jedini sigurni efekat ovog programa bile pristojne plate zaposlenih u fondaciji koja sprovodi program. Konačno, ne znam zašto bi poreski obveznici plaćali ovu vrstu edukacije. Čak i da je uspešna, a verovatno nije. Najbolje bi bilo da se taj jedan procenat od prihoda od igara na sreću vrati poreskim obveznicima kroz smanjenje visine poreske stope.\nGospoda iz ove fondacije, ako su već toliko zabrinuti, bi mogli da otvore žiro račun i da lobiraju kladionice i kazina da uplaćuju deo njihovih prihoda. Ako se true da budu društveno odgovorni imalo bi smisla da ulažu u tu vrstu obrazovanja. Mogu da traže i donacije od podjednako zabrinutih građana. Ja recimo ne bih bio donator. Smatram da je kockanje glupo ali takođe verujem i da odrasli ljudi imaju prava da budu glupi. Ni ja nisam izuzetak.\nat Wednesday, July 02, 2008 posted by Lazar Antonić 3 comments:


Izvrsni nastupi “Bosne” na judo Prvenstvu BiH – Sport Centar Izvrsni nastupi “Bosne” na judo Prvenstvu BiH – Sport Centar\nNa prvenstvu, koje je uspješno organizirao JK Ipon, učestvovalo je 120 najboljih takmičara i takmičarki iz 38 klubova iz cijele Bosne i Hercegovine. Judo klub Bosna sa osvojenih 16 bodova u muškoj konkurenciji po 22 put za redom postao je prvak Bosne i Hercegovine, što do sada nije ostvario nijedan klub.\nU ženskoj konkurenciji ponovo su bile najuspješnije takmičarke Ženskog judo kluba Sarajevo koje su sa 25 bodova ponovo ponijele titulu najboljih u BiH. Za najuspješnije pojedince proglašeni su Nikola Boljanović iz JK Leotar – Trebinje i Aleksandra Samardžić ŽJK Sarajevo.\nSelektor judo reprezentacije BiH nakon održanog prvenstva izjavio je, da judo sport u BiH ne treba da brine za svoju budućnost s obzirom na veliki broj mladih i kvalitetnih takmičara koji su jučer nastupili na ovom takmičenju.\n– “Ti mladi sportisti su uspješno parirali njihovim starijim kolegama reprezentativcima, tako da su reprezentativci i reprezentativke kao što su Larisa Cerić, Harun Sadiković, Aleksandra Samardžić, Stefan Šiljegović, Petar Zadro, Eldin Omerović imali su dostojne protivnike i nisu lako dolazili do njihovih pobjeda. Posebno se radujem novim mladim sportistima koji su jučer uspjeli da iznenade i u svojim težinskim kategorijama ponesu titulu državnog prvaka, kao što su Selma Hajro, Mila Petrović, David Pušić, oni su starosnom kategorijom kadeti, a uspjeli su da pobjede u seniorskoj konkurenciji i to je ono što je vrijedno divljenja” – kazao je Crnogorac, saopćeno je iz Judo saveza BiH.\nPojedinačni prvaci za 2017. godinu (po kategorijama):\ndo 60 kg – David Pušić (JK Neretva),\ndo 66 kg – Petar Zadro (JK Borsa, Mostar)\ndo 73kg – Nikola Boljanović (JK Leotar, Trebinje)\ndo 81kg – Eldin Omerović (JK Bosna, Sarajevo)\ndo 90 kg – Nikola Pljevaljčić (JK Randori, Istočno Sarajevo)\ndo 100 kg – Borislav Bogdanić (JK Mladost, Kotor Varoš)\nviše od 100 kg – Harun Sadiković (JK Bosna, Sarajevo)\ndo 48 kg – Mila Petrović (JK Famos, Istočno Sarajevo)\ndo 52 kg – Selma Sejdinović (ŽJK Sarajevo)\ndo 57 kg – Selma Hajro (ŽJK Sarajevo)\ndo 63 kg – Ivana Kukić (JK Zvijezda – Nova Banka, Banja Luka)\ndo 70 kg – Aleksandra Samardžić (ŽJK Sarajevo)\ndo 78 kg – Sabina Haračić (ŽJK Sarajevo)\npreko 78 kg: Larisa Cerić (ŽJK Sarajevo)


Mask: Blizu smo petog nivoa tehnologije autonomne vožnje – Vijesti-x.com\nVlasnik američkog prozvođača električnih automobila “Tesla” Ilon Mask izjavio je danas da je njegova kompanija veoma blizu usvajanja petog nivoa tehnologije autonomne vožnje, koja vozilima omogućava da se kreću bez ikakvog učešća vozača.\n“Izuzetno sam uvjeren da će peti nivo, odnosno suštinski potpuna autonomija, postati stvarnost, i mislim da će se to dogoditi veoma brzo”, izjavio je Mask putem video-poruke na otvaranju ovogodišnje Svjetske konferencije o vještačkoj inteligenciji u Šangaju.\n“I dalje sam uvjeren da ćemo osnovne funkcije za peti nivo autonomije kompletirati ove godine”, rekao je Mask, a prenosi Rojters.


ce "MOZAK MU JE ISPRAN PRILOGOM O MUSLIMANSKIM BANDAMA": Napadač na džamiju u Londonu dobio doživotnu kaznu\n"MOZAK MU JE ISPRAN PRILOGOM O MUSLIMANSKIM BANDAMA": Napadač na džamiju u Londonu dobio doživotnu kaznu\nOsborneova partnerica rekla je da mu je "mozak ispran" prilogom koji je gledao o muslimanskim bandama i čitanjem poruka vođa ekstremne desnice na društvenim mrežama\nČovjek koji se zavjetovao da će "da pobije sve muslimane" osuđen je na doživotnu zatvorsku kaznu zbog prošlogodišnjeg napada na grupu muslimana pri kojem je jedna osoba poginula, a devetoro povrijeđeno.\nDarren Osborne je 19. juna prošle godine nešto nakon ponoći kombijem uletio u grupu muslimanskih vjernika koji su upravo tada završili ramazansku molitvu u džamiji kod londonskog Finsbury Parka.\nSud ga je osudio na dvije uzastopne životne kazne, a njegov napad je okarakterisan kao teroristički.\nOsborne je priznao da mu je prva meta bio muslimanski Al Kud marš. Rekao je da mu je plan bio "da ubije što više ljudi može", da se nadao da će dobiti priliku da napadne Jeremyja Corbyna, lidera Laburista. Također je dodao da bi prilika da ubije gradonačelnika Londona, Sadika Kana, bila kao osvajanje lutrije.\nKada nije uspio da dobije pristup paradi, Osborne je tražio novu metu. Vozio u krug dok nije pitao neke prolaznike gdje je najbliža džamija, a ovi ga uputili ka Finsbury Parku.\nSavršena prilika da učini svoje zlodjelo ukazala mu se kada je video grupu ljudi u muslimanskoj nošnji koja se okupila da pomogne pedesetjednogodišnjem Makamu Aliju, koji je kolabirao na ulici dva minuta prije napada.\nAli je ubijen, a devetoro ljudi pretrpjelo je teške povrede, piše Sky.\nDarren Osborne je uhvaćen od strane preživjelih nakon što je slupao kombi i isteturao se iz kabine. Dok se borio protiv pokušaja da ga obore, nasmiješio se i rekao "Ja sam svoj posao uradio, sad možete da me ubijete."\nU kombiju je pronađen papir na kojem je Osborneovim rukopisom ispisana tirada protiv muslimana, Jeremy Corbyna, muslimanskih bandi, Sadika Kana i Lili Alen.\nOsborneova partnerica rekla je da je Osborne bio funkcionalni alkoholičar na liječenju od depresije, a da mu je "mozak ispran" prilogom koji je gledao o muslimanskim bandama i čitanjem poruka vođa ekstremne desnice na društvenim mrežama.


Iz Uprave policije MUP-a TK pojasnili ko se smije kretati tokom trajanja policijskog sata (VIDEO) | Tuzlanski.ba\nIz Uprave policije MUP-a TK pojasnili ko se smije kretati tokom trajanja policijskog sata (VIDEO)\nDijeljenja: | 22.3.2020. u 14:35\nKantonalni štab Civilne zaštite Tuzlanskog kantona na današnjoj sjednici je donio dopunu Naredbe o zabrani kretanja.\n‘Budući da je došlo do nejasnoća, danas je zasjedao Kantonalni štab Civilne zaštite te je donio dopunu u pogledu lica koja se izuzimaju iz Naredbe o zabrani kretanja, kao i način na koji će dokazivati to izuzeće’ – kazala je glasnogovornica MUP-a TK Amra Kapidžić.\nTo su prije svega zdravstveni radnici, pripadnici Ministarstva unutrašnjih poslova TK, drugi pripadnici agencija koji su zaduženi za provođenje zakona, organizacija koja vrše javna ovlaštenja, lica kojima je potrebna neophodna zdravstvena pomoć, zatim lica kojima je poslodavac izdao potvrdu u potrebi kretanja zbog neometanog kretanja u poslu, izabrani i imenovani zvaničnici Tuzlanskog kantona te lica kojima će neophodne potvrde izdavati MUP TK –\nZa provođenje ove naredbe zadužena je Uprava policije MUP-a Tuzlanskog kantona, a član Kriznog štaba MUP-a TK je Nevres Šiljegović.\nGlasnogovornica Kapidžić pojasnila je koje su sankcije za one građane koji se ne budu pridržavali navedenih mjera.\n‘Želim napomenuti da su sve naredbe koje donese štabovi civilne zaštite, i Kantonalni i Federalni obavezujući za sve građane, a nepostupanje po navedenim naredbama svakakoda povlači sankcije. Te sankcije su propisane Zakonom o javnom redu i miru Tuzlanskog kantona, a cijeni se o svakom pojedinačnom slučaju’ – pojasnila je Kapidžić. (Tuzlanski.ba)\nKljučne riječi: izdvojeno, korona virus, mup tk, policijski sat, Tuzlanski kanton


KAKO DA ZAUSTAVIMO PRETERANO RAZMIŠLJANJE? - Webastrolog\nKAKO DA ZAUSTAVIMO PRETERANO RAZMIŠLJANJE?\nDUHOVNO BUĐENJE 12 maj 2020\n"Toliko je ljudi koji previše razmišljaju, posebno žena, koje kada imaju neki problem jednostavno ne mogu a da ne razgovaraju o tome iznova i iznova. Iako je u većini slučajeva dobro razgovarati o svojim brigama, nekada je to mnogo stresnije rešenje, posebno ako osoba sa kojom razgovarate takođe previše razmišlja, te onda zajedno diskutujete u najsitnije detalje figurativno proživljavajući negativne situacije. Može se čak dogoditi i da se toliko iznervirate da posle razgovora imate utisak da vam je teže nego što vam je pre razgovora bilo. Kada se dva koruminatora krenu u raspravu, oboje su u situaciji da iz razgovora izađu sa većom dozom stresa nego pre samog razgovora, što i istraživanje pokazuje, a otuda i relativno novi konstrukt u psihologiji - ko-ruminacija. I zato, ako stvarno imate potrebu da razgovarate o onome što vas muči, uvek možete to da zapišete i tako sve "isterate" iz svoje glave. Kasnije vam se zapisane muke mogu učiniti smešne, jer nije bilo realnog razloga za muku već je sve začeto u mozgu koji isuviše radi. Meni je ovakva vrsta vođenja dnevnika izuzetno pomogla," kaže Keli.\n"Kada brinemo, suštinski se nadamo da će nam 'svi konci bitu u rukama' odnosno da ćemo moći sami da kontrolišemo određene situacije. Želimo da se sve odvija tokom koji sami zamislimo, a ako ne bude tako, plašimo da će nešto poći naopako. U realnosti - ljudi imaju malo kontrole nad onim o čemu brinu (tuđem ponašanju, postupcima... ), a briga i preterano razmišljanje je neće povećati. Tako da imamo uvek dve opcije: možemo brinuti, a možemo i da prihvatimo sve tako kako je i da vidimo kako će se prirodno odvijati. Univerzum je od nas i mudriji i stariji, nije uopšte loša ideja da mu se i prepustimo. Prepuštanje inače nije predaja, već samo odraz sposobnosti da budemo fleksibilni i ne plivamo uzvodno. 'Prepustite se' u smislu 'opustite se' i bićete upravo tamo gde bi i trebalo da budete", kaže Keli.\n(Milica Gudžulić, lovesensa.rs)


BMW Serija 3 Touring 325i xDrive vs Audi A4 S4 Avant 3.0 TFSI - AutoManijak\nPOČETNA strana :: poređenje :: BMW Serija 3 Touring 325i xDrive vs Audi A4 S4 Avant 3.0 TFSI\nSerija 3 Touring 325i xDrive\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju veliki porodični automobil i koriste oblik karoserije karavan sa 5 vrata uz 4 x 4 pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio BMW, 6-cilindrični agregat sa 24 ventila i 218ks , dok je drugi 6-cilindrični agregat sa 24 ventila i 310ks koji potpisuje Volkswagen.\nOno što ponajpre moramo uzeti u obzir su rezultati Euro NCAP (European New Car Assessment Programme) testiranja izvršenih nad ova dva automobila. Dobra stvar je da su testirani i jedan i drugi, pri čemu je i jednom i drugom dodeljen podjednak broj zvezdica za bezbednost. Osim toga, dobro bi bilo pažljivo ispitati i ostale činjenice vezane za bezbednost. Oba vozila predstavljaju veliki porodični automobil, što u principu znači dobru poziciju što se bezbednosti tiče, međutim to neće rešiti našu dilemu ovde. Nasuprot tome, ukoliko govorimo o masi vozila - podatku koji ne možemo isključiti iz priče, Audi A4 nudi popriličnu razliku od 10% više metala.\nAudi je svakako agilniji automobil i dostiže 100km/h za 2.5 sekundi manje od svog konkurenta. Pritom ubrzava sve do 250 kilometara na čas, 8km/h više nego što to čini konkurentski automobil. Kada pričamo o štedljivosti pobednik je svakako Serija 3, trošeći u proseku 8.2 litara goriva na 100 kilometara (34 milja po galonu), u kombinovanom režimu vožnje. Ne možemo ignorisati razliku od 15% više goriva koje potroši Audi A4.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, Audi A4 pruža značajno viši nivo bezbednosti, preuzevši na taj način ulogu favorita. Stvari se nastavljaju u istom smeru, jer Audi pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, iz baze od 12.000+ različitih četvorotočkaša.


Ruski hirurzi educiraju doktore banjalučke bolnice | Tuzlanski.ba\nDijeljenja: | 29.8.2019. u 10:21\nMinistar zdravlja i socijalne zaštite Republike Srpske, Alen Šeranić razgovarao je danas sa hirurzima-onkolozima iz Onkološkog centra u St. Petersburgu, koji su u višednevnoj posjeti Univerzitetskom kliničkom centru Republike Srpske.\nTokom boravka ruskih hirurga, u toj zdravstvenoj ustanovi izvodit će se laparoskopske operacije karcinoma debelog crijeva sa lokalnim ljekarima koji su već boravili na edukaciji u Rusiji, hirurški zahvati na dojci, hirurški zahvati u smislu otvorene hirurgije, te operacije tumora mekih tkiva i kostiju.\nMinistar Šeranić je rekao da su, u okviru uspješne saradnje sa stručnjacima iz St. Petersburga, specijalisti iz UKC Banjaluka tokom ove godine u više navrata boravili u Onkocentru gdje su imali priliku za dodatno usavršavanje i razmjenu iskustava sa kolegama u Rusiji.\n– Zahvaljujući ovoj međunarodnoj saradnji napravili smo značajne iskorake u osposobljavanju našeg kadra za najsloženije medicinske procedure – naglasio je Šeranić.\nMedicinski eksperti iz oblasti onkološke hirurgije iz St. Petersburga, zajedno sa ljekarima najveće zdravstvene ustanove u manjem bh. entitetu, izveli su u septembru prošle godine prvi operativni zahvat u novim savremeno opremljenim operacionim salama novoizgrađenog Sjevernog krila Univerzitetsko kliničkog centra Republike Srpske. (Fena)\nKljučne riječi: edukacija, ruski hirurzi, ukc banjaluka


23. maj – Organizovan Kongres i Simpozijum otorinolaringologa – BiH | MedicalCG Magazin o zdravlju i medicini\nNaslovna Hronika - Region region maj 2019 23. maj – Organizovan Kongres i Simpozijum otorinolaringologa – BiH\nMinistar zdravlja i socijalne zaštite Republike Srpske Alen Šeranić otvorio je u Banjaluci Treći kongres i 25. Simpozijum otorinolaringologa Srpske, ističući da su ove aktivnosti prilika da se pokažu kapaciteti Srpske u naučno-stručnim oblastima.\n– Imamo priliku da sa kolegama iz okruženja i inostranstva razmijenimo informacije, ali i da predstavimo Republiku Srpsku u njenom naučno-stručnom smislu, te da prepoznamo ono što nam nedostaje i da radimo na tome u narednom periodu – rekao je Šeranić.\nPredsjednik Udruženja otorinolaringologa Republike Srpske dr Zoran Trifković izrazio je zadovoljstvo što ovi naučni skupovi okupljaju vodeće stručnjake iz različitih domena otorinolaringologije, koji svojim predavanjima doprinose razvju ovih oblasti u Srpskoj.\n– Na ovom kongresu planirana su i dva okrugla stola iz otologije i laringologije, sa više od 30 predavanja u nekoliko sesija – rekao je drTrifković.\nPrethodni tekst23. maj – U Beogradu otvorena banka reproduktivnih ćelija – Srbija\nSledeći tekst23. maj – Međunarodni kongres urgentne medicine u Pirotu – Srbija


Broj pregleda : 7355070\nPoznajete li Simu Spasića ?\nProšla godina bila je kobna za Simu Spasića. Gospodin Spasić je čovek koji je stajao na čelu Udruženja porodica kidnapovanih i nestalih lica na Kosovu.\nNjegovo stalno podsećanje da je dolaskom snaga NATO alijanse na Kosovo i Metohiju nestalo, kidnapovano i ubijeno više od 1.300 Srba, pred očima ''oslobodilaca'', strašno je razljutilo počasnu građanku Ferizaja (Uroševca) Natašu Kandić. Ova besprizorna žena je dobijala milione evra da bi Srbiju predstavljala kao zemlju mraka, ubica i kriminalaca, koju su mučili jadne Albance na Kosovu, a oni su se branili od takvog zla osnivajući terorističku organizaciju Oslobodilačka vojska Kosova (UČK)\nRuka i prljav novac Nataše Kandić, koju je ostavio i njen verni pratilac advokat Dragoljub Todorović, uvidevši njenu bolesnu pohlepu, namamile su bivšu ženu Sime Spasića, Sandru Stanković, da učestvuje u montiranju procesa Simi Spasiću, koji će ga odvesti u zaborav, i ostaviti ucveljene prodice bez čoveka koji je stalno podsećao međunarodnu zajednicu na 1.300 mrtvih Srba.\nU noći između 3. i 4. januara prošle godine G. Spasić je zanoćio kod svoje bivše žene, s kojom ima dvoje maloletne dece, u njenom iznajmljenom stanu u Nišu. U njen stan Sima je došao na njen poziv, a ona je ujutru pozvala policiju, prijavljujući da je silovana!\nSve ostalo je klasika. Sima biva uhapšen, počinje proces koju u Okružnom sudu vodi Zoran Krstić. Njegova bivša žena ga teško optužuje, navodeći da je ostala u drugom stanju, nakon navodnog silovanja. Sudija nalaže veštačenje ploda materice, i DNK pokazuje da Sima nije otac! Otac deteta je, ispostaviće se čim presuda postane pravosnažna, izvesni Bratislav Marković, koji je bio svedok na sudu. Čim je proces okončan pred sudijom Krstićem, njegova bivša žena tuži tog Bratislava Markovića radi utvrđivanja očinstva i plaćanja alimentacije - Opštinskom sudu u Nišu ( P. 23/10).\nSudija Zoran Krstić osuđuje Simu Spasića na četiri godine i tri meseca zatvora! U sudskoj praksi ovo je vrlo visoka kazna.\nNesrećni Simo je baš nesrećan. Njega je u ovom postupku zastupao advokat Borivoje Borović. On je iz Bjelog Polja, a vešto fascinira klijente rečenicom: - U ovoj krivično pravnoj stvari. Od varanja i prodaje klijenata ima vilu na Dedinju, a poznat je kao zet Vuka Draškovića. Ogrezao u prevarama, a u sprezi sa Boškom Ristićem, advokatom iz Niša, članom Visokog saveta sudstva, došao je glave i Simi.\nUvidevši da je počinila gnusni zločin, Simina bivša žena pismom se obraća Vrhovnom sudu Srbije, a koju upućuje preko Okružog suda u Nišu. U pisanoj molbi Sandra moli Vrhovni sud da Simu oslobodi, ili blaže kazni, jer njihovo dvoje dece imaju traume, i doživotno će ih nositi. Ona piše časnim sudijama, nada se da će i Sima izvući pouku iz ovog slučaja. I njena deca pismom, svojerčuno, pišu sudijama Vrhovnog suda, moleći da njihovog oca puste na slobodu.\nReizabrani sudija Zoran Krstić uništava pisma!\nApelacioni sud u Nišu 8. aprila ove godine - potvrđuje presudu. Sve molbe Sime Spasića da se utvrdi istina i pročitaju pisma, odbija arogantno sudija izvestlac Ranko Banović, koji je u ovaj sud došao iz Opštinskog suda u Prokuplju. Banović je poznat kao ovejani kriminalac, a bio je sa svojom suprugom, takođe sudijom u Prokuplju, od Visokog saveta pravosuđa predložen za razrešenje, zbog nerada i kriminala, koji je vršio kao sudija, za račun glavara DS-a iz Prokuplja.\nNa sednicu veća advokat Borivoje Borović nije došao! Prodao je i ovog klijenta! Godinama Borović živi na varanju klijenata, od kojih uzima ogromne pare, obećavajući im povoljne presude. Omražen u pravosuđu, jer je svojevremeno bio poslanik u Narodnoj skupštini Srbije i predsednik Odbora za pravosuđe, on je ucenjivao sudije i tužioce, preteći im razrešenjima. On je višegodišnji doušnik policije (objavićemo posebno istraživanje o njegovim radu) i veliki broj njegovih klijenata je zbog njegove arogancije i stalnih varanja klijenata, trvdnjama kako uzima pare i za sudije i tužioce, dobio veće kazne od uobičajenih, jer su se, na taj način, sudije ograđivale od njegovih priča da im je on dao novac.\nSimu Spasića očekuju teški dani u niškom zatvoru. Neopravdana osuda mnogo boli. I njegova bivša supruga i njihovo dvoje dece su u nevolji. Sandra je očigledno prevarena, upotrebljena i odbačena, a Sima nedostaje svojoj deci. Ipak, sudija Zoran Krstić mirno spava, kao i Ranko Banović i v.d. predsednika Apelacionog suda u Nišu Bata Cvetković.\nIzbegli Srbi sa Kosova i Metohije, kojima je Sima bio predvodnik, ne mire se sa njegovom nesrećom. Oni znaju ko je Simu poslao u zaborav, i obećavaju da će namiriti dug prema onima koji su njemu i porodici uništili život. Neka im ne zadrhti ruka. Mi ćemo nastaviti da opisujemo Simino stradanje.


Koje namirnice nikada ne treba kombinovati jer će vam ozbiljno narušiti zdravlje - Telegraf.rs\n12/01/20 | 09:07 ≫ 09:30\nJedna od lepota digitalnog doba je što u svakom trenutku možete da se informišete o zdravoj ishrani, koje namirnice nisu dobre, a koje su opasne ako se kombinuju. Međutim, nisu sve informacije tačne\nPretražujući Internet verovatno ste do sada naišli na informacije koje ukazuju na to da određene kombinacije hrane mogu da izazovu niz opasnih stanja kao što je dijabetes ili artritis.\nMeđutim, ponekad je na Internetu previše informacija. Ako ste zaista pokušali da pratite svaki savet koji ste našli, verovatno ste do sada izgubili živce u pokušajima da napravite idealne obroke. Drugi problem je što sve informacije nisu tačne. Jedne se zasnivaju na verovanjima, a druge imaju naučnu osnovu.\nOtkrivamo koje namirnice zaista ne treba kombinovati, šta je mit, a šta istina.\nVerovanje: Teorija kaže da pijenje hladne vode neposredno pre, za vreme ili nakon obroka izaziva pojavu da hrana očvrsne u želucu. Na kraju krajeva, masti očvrsnu ako su izložene hladnim temperaturama. Druga teorija tvrdi da pijenje vode sa hranom razređuje želudačnu kiselinu i na taj način smanjuje sposobnost želudačne kiseline da svari obrok.\nRealnost: Ono što ova ideja ne uzima u obzir je da su naša tela iznutra topla. Hladna voda ne ostaje hladna dugo nakon konzumiranja već se brzo zagreva do telesne temperature. I dok hladna voda može da nam pomogne u sprečavanju pregrejavanja kada smo predugo na suncu, nije dovoljno hladna da bi stegla masnoću i otežala varenje, navodi Health & Human Research.\nVerovanje: Kako se krastavac i paradajz vare u različito vreme, njihova zajednička konzumacija može da uzrokuje mučninu, nadimanje i podrigivanje. Osim toga, krastavac sadrži i enzim koji uništava vitamin C u paradajzu i zato je salata, za koju ste mislili da je zdrava, zapravo izvor problema.\nRealnost: Istina je da krastavac sadrži enzim koji uništava vitamin C ali, sve dok jedete dobro izbalansiranu hranu na dnevnom nivou i imate druge izvore vitamina C, ovo nema efekta na vas. Dodavanjem samo malo sirćeta u ovu kombinaciju poništava efekte enzima. Kako se salate uglavnom prelivaju sirćetom zaista ne treba da brinete zbog ove priče.\nŠto se tiče drugog navoda, krastavac i paradajz se vare u različito vreme ali je razlika jako mala i nije dovoljna da stvori bilo kakve probleme koje ćete jasno primetiti, osim ako niste osetljivi na jednu od ovih namirnica (ili obe).\nVerovanje: Posebno pivo, kao i slana hrana kao što su orašasti plodovi izazivaju dehidraciju, a ako ih kombinujete to će uzrokovati kritično "izvlačenje" vode iz tela. Možete da budete toliko žedni da na kraju popijete previše piva u pokušaju da ne dehidrirate.\nRealnost: Ima trunke istine. Vlasnici barova obično poslužuju slanu hranu uz pivo jer znaju da će vas to naterati da popijete više. Osim toga, so može malo da priguši gorčinu piva što ga čini lakšim za ispijanje. Sa druge strane pivo poboljšava ukus slane hrane zbog čega i imamo želju da je konzumiramo dok pijemo pivo.\nMeđutim, pivo je diuretik i kao takvo uzrokuje da naše telo izlučuje više natrijuma u urinu. Nije verovatno da će slani zalogaji doprineti alarmantnoj dehidraciji, ali alkohol može. Osim toga, od alkohola možete doživeti mamurluk i zato kada ga pijete trebalo bi da popijete isto toliko čaša vode koliko i alkohola.\nVerovanje: Proteini i ugljeni hidrati se različito vare i organizam to ne može da podnese. Ugljeni hidrati počinju da se razgrađuju pljuvačkom i proces se nastavlja u želucu i crevima, dok blančevine zapravo ne počinju da se vare sve dok ne dođu do želuca.\nRealnost: Iako se različita hrana vari na različit način, organizam većine ljudi može sa tim u potpunosti da se nosi. Ljudi su evoluirali jedući razne belančevine, ugljene hidrate i masti, tako da je u stvarnosti naše telo sposobno da obrađuje ovu kombinaciju hrane. Ukoliko ne osetite probleme sa varenjem nemojte da brinete zbog ovoga.\nVerovanje: Još jedna priča na temu "različitih vremena varenja" sugeriše da je konzumacija voća uz ili nakon obroka opasna jer se voće veoma lako vari i već fermentiše u želucu, dok druga hrana čeka da bude svarena.\nRealnost: Šećer u voću se vari prilično brzo, ali voće ima i vlakna koja usporavaju apsorpciju tog šećera u krvotok, što je zapravo jedan vid samoregulacije koja sprečava naglo povećanje nivoa šećera u krvi. Voće ni u kom slučaju ne ostaje u našem želucu dovoljno dugo da fermentiše. Zapravo, želudac je toliko kiseo da fermentacija baš i nije izvodljiva.\nRaznolikost svih ovih dijetalnih saveta je zapravo zato što sva tela nisu ista i najbolje je da jednostavno verujete svom organizmu. Ono je dizajnirano da vari različite vrste hrane u kombinaciji jednih sa drugima. Izbegavajte beskorisnu hranu, poštujte signale koje vam šalje vaše telo i nemojte brinuti da li će bilo koja posebna kombinacija hrane da vam uništi zdravlje.\n12. januar 2020 | 10:10


Promovisana 17-ta knjiga Hadži Svetogorca Draga inđića iz Užica | 058.ba\nVIŠEGRAD – U organizaciji Narodne biblioteke „Ivo Andrić“ u prepunoj maloj sali Doma kulture u Višegradu je 28. maja promovisana 17-ta po redu knjiga Hadži Svetogorca Draga Inđića iz Užica.\nOvaj put Inđić se čitalačkoj publici predstavio sa zbirkom lirske poezije pod naslovom „D(j)elimično tuđinovanje“.\nPredstavljajući ovo književno ostvarenje bibliotekar Stojka Mijatović, predsjednica Društva bibliotekara Republike Srpske, je podasjetila da je autor „odgojen na stazama Višegradske Župe, te da je do sada objavio tri trilogije stihovanih romana, a pored pisanja poezije bavi se i prevođenjem knjiga sa Francuskog.\n– Godinama iščitavamo njegove pjesme koje imaju poruku i pouku, red i smisao, ma koliko ga ponekad gušile emocije, istakla je Mijatovićeva, konstatujući da se radi o istinskom pjesniku iz koga govori njegova neukaljana duša, čime se svrstava u jednog od rijetkih vjerujućih pjesnika sa ovih naših prostora.\nOna je dodala da je ova zbirka „vjeran dnevnik kroz lirsku poetsku nit i njegove slike od vjeroučiteljevih poruka do opšte hrišćanske kulture i misije dobre volje“.\nAutor je podsjetio na svoje djetinjstvo, kada je kao učenik prvog razreda osnovne škole, prvi put došao u Višegrad na pričešće.\n– Još kao osnovac počeo sam pisati pjesme, ali sam ih bacao, misleći da su bezvrijedne. Ipak, ubrzo sam se predomislio i počeo ih čuvati i naprosto dobio hrabrost za pisanjem, podsjetio je Inđić na svoje književne početke.\nOn je pojasnio da njegovu najnoviju zbirku čini 50 pjesama u kojima njegove emocije ispunjavaju lirski hod, oslikavajući i objašnjavajući njegova pjesnička i ljudska osjećanja.\nNa promociji su svoje stihove govorili i višegradski pjesnici Spasa Kuljić i Savo Škobić, a u režiji profesorice Miljane Prodan sa recitalom i pjevanjem rodoljubivih pjesama izvanredno su se predstavili članovi Literarne sekcije Narodne biblioteke „Ivo Andrić“ iz Višegrada.\nОзнаке: Drago Indjić, knjiga, promocija, Stojka Mijatović


Centar za istraživačko novinarstvo objavio je izveštaj REM-a o izbornoj kampanji 2016, koji pokazuje da su televizije sa nacionalnom frekvencijom u potpunosti bile u službi vladajuće SNS. Iz REM-a odgovaraju da to nisu uradili jer, kako kažu, nije bilo potrebe da objave već poznate brojke.\nVreme je izmisljena kategorija.\nSve je to ok, idemo dalje\nUkinuti REM! Ostavke!\nTrt, što bi rekao Nušić, pa kad je tako onda ne treba ni platu da primaju, da ova siromašna država, nikad bolja u istoriji, malo uštedi.\nKad je obraz đon, onda ne postoji granica gliba u koji toneš, dišeš i jedeš svakodnevno. Sram vas bilo beskičmenjaci!\n"Ne može da uređuje programe komercijalnih televizija". Normalno da ne može, ali može da kontroliše da li se primenjuje zakon u okviru televizijskog programa. 0 izrečenih mera od 2014. pa na ovamo. Prst na čelo, Srbijo!\nKako su poceli ovi iz Evrope da se setkaju ovuda,poceli su mnogi da se prave naivni i blesavi.\nŠta vam je ljudi, pa zar nije Orlić još pre 3 godine u skupštini lepo objasnio i mahao papirima iz kojih se jasno vidi da je Vučić u medijima bio zastupljen manje od opozicije\nMožda nisam relevantan da napišem komentar. Ja sam samo običan građanin Srbije, ali meni ove brojke nisu bile poznate, odnosno čini mi se da su namerno sakrivene. Po meni bi trebalo pronaći osobu ili osobe koje su to sakrile ili ko im je to rekao da urade, i adekvatno kazne. Ali mislim da ne postoji član nekog zakona koji bi to tešio. Ipak zakone piše neko kome ovo odgovara.\nNezavisno regulatorno telo\nOooo, kako to gordo zvuči!\nOvo umesto da je ozbiljna tema, svelo se na rekla/kazala...zato i treba bojkotovati sledece izbore. Nema informisanja, narod je u mraku, slep i kako da glasa...?\nPa dobro brojevi su već bili poznati ali mene interesuje šta je REM tim povodom uradio, odbio je svih 318 podnesaka, po čijem nalogu ili su neki "nepismeni" pisali prigovore.\nDon (A)Vito Korleone\nMace male , kako su uvidjavni😋\nREM treba da dobije orden od Vučića. Svaka im čast na tolikoj lojalnosti.\nZasto ovo trpimo?!\nRem je uremljen odavno,nema leba samo bojkot!\nKad vidim ovo REM ja procitam SNS,ne znam zasto.\nOvo potvrđuje da ovaj REM nije nezavisan, naravno da je to bilo jasno i ranije, ali sada postoji konkretan dokaz. Izbori sa ovakvim medijima i drugim nezakonistima ne bi bili regularni.\nSve je jasnije da je bojkot jedini pravi nacin!!!\nU...otkrili ste toplu vodu...\nGradjanin delimicno slobodne zemlje\nMislim da ovaj REM nece jos dugo, ali po starom dobrom obicaju sledi ima prebacivanje na neke druge, jos bolje placene funkcije.\nHahahahha cirkus nazadnjaka :-D\nDa to nije bitno al je bitno da za nerad uzimaju masne plate i od moje muke.


Verska nastava u problemu\nObraćanje ministra Šarčevića je obična zamena teza. Niko nije ni pominjao da preti ukidanje verske nastave.\nReč je o tome da će novo Stručno uputstvo o formiranju odeljenja dovesti do drastičnog smanjenja fonda časova verske nastave, do njene minimalizacije i prestanka radnog odnosa za 40 do 50 odsto veroučitelja – kaže za Danas Aleksandar Milojkov, nastavnik verske nastave u Zemunskoj gimnaziji, komentarišući saopštenje Ministarstva prosvete u kome se tvrdi da Stručno uputstvo za narednu školsku godinu „ne uvodi nove mere racionalizacije za formiranje odeljenja i grupa“.\n– Ranija uputstva su određivala jedino minimalan i maksimalan broj đaka u jednoj grupi, od 15 do 30 učenika. To je značilo da su škole formirale grupe za versku nastavu već i sa 15 prijavljenih učenika.\nMeđutim, u spornom novom uputstvu od škola u Srbiji se izričito zahteva da se grupe za izborne predmete/ programe formiraju prema najvećem mogućem broju đaka u jednoj grupi – 30. Dakle, ako se u nekoj školi za pohađanje verske nastave prijavi 150 učenika, više neće moći da se formira 10 grupa od po 15 đaka, nego pet grupa od po 30 – pojašnjava Aleksandar Milojkov.\n– Verska nastava neće moći da bude deo redovnih časova, već će morati da se održava u smeni suprotnoj od one u kojoj đaci pohađaju obavezne predmete, odnosno ili pre, ili posle redovne nastave.\nTo će izazvati niz organizacionih i drugih problema školama, veroučiteljima, ali i samim đacima. U praksi to će značiti da će se đaci opredeljivati za onaj predmet na kojem nastavnik zahteva manju redovnost u pohađanju nastave, kao i manju zainteresovanost samih učenika – smatra naš sagovornik.\n– Niko ne može da izračuna koliko bi ljudi moglo da ostane bez posla jer se do 15. jula saopštavaju želje i ne zna se za šta će se učenici opredeliti. Ključna promena u novom Stručnom uputstvu je da se grupe ne formiraju na nivou odeljenja već na nivou razreda. Ministarstvo tvrdi da ništa nije promenjeno već da je samo pojašnjeno, ali je tu mnogo nejasnoća. Ako opredeljenje ne bude pola-pola ne znamo šta se desiti sa grupama koje će imati manje od 15 učenika.\nMinistarstvo kaže pišite zahtev, a mi ćemo ga razmotriti, ali sa terena imamo informacije da neko prođe bolje, a neko gore. Mi zapravo ne znamo koji je kriterijum da se nekom prizna grupa, a nekom ne – ističe Janković.\nPrethodni tekstBOŠKO IZAŠAO SA PREDLOGOM: Poslata ponuda Vučiću i opoziciji\nSledeći tekst„Ideja o korekciji granica nije moja, već lidera Srbije i Kosova“


29.11.2021. / 10:11\nBANJALUKA – Kompanija “Win RS”, koja se bavi priređivanjem igara na sreću, sa svojim poslovnim brendovima “Casino Club” i “Tombola Drava”, finansijski je podržala aktivnosti Skijaškog kluba “RIS” Banjaluka u kojem je od 2012. godine skijanje naučilo više od 300 djece.\nKao društveno odgovorna kompanija koja se zalaže za iskorjenjivanje nezakonitih oblika kocke i legalni razvoj domaće industrije igara na sreću, “Win RS” će, u okviru svojih mogućnosti, uvijek podržati kolektive koji su posvećeni potrebama djece i omaldine, razvoju zajednice i zaštiti građana od negativnih pojava u društvu.\nSkijaški klub “RIS” je osnovan 2012. godine u Banjaluci i trenutno ima 172 člana i 5 takmičara. U klubu rade čak 4 licencirana učitelja skijanja, koji u radu s djecom primjenjuju pedagoški pristup.\nPredsjednik Skijaškog kluba “RIS” Goran Branković ističe da Banjaluka ima veliki potencijal za razvoj skijaškog sporta, ali da to zahtijeva ozbiljniju podršku nadležnih.\n“Mi u Banjaluci pripremamo talentovane skijaše za veće takmičarske uspjehe i imamo u tome dobre rezultate uprkos izostanku adekvatne podrške grada i države. Doduše, zahvaljujući Skijaškom savezu do sada je naš rad podržalo samo Ministarstvo civilnih poslova. S obzirom na navedeno, kompaniji “Win RS” sa svojim brendovima “Casino Club” i “Tomboli Drava” smo veoma zahvalni na uplaćenoj donaciji, jer to znači da će naši mladi talentovani skijaši dobiti priliku za dokazivanje na takmičenju koje im mnogo znači”, kaže Branković.\nOn dodaje da je cilj Skijaškog kluba RIS da populariše skijaški sport u Banjaluci, da skloni mlade sa ulice i da što više djece nauči da skija.\nUpravo takve ciljeve podržava i kompanija “Win RS”, tako da je uplaćena donacija stigla u prave ruke.\n“Win RS”, sa svojim poslovnim jedinicama “Casino Club” i “Tombola Drava”, nastaviće da sprovodi društveno odgovorno poslovanje i tako što će nastojati da prepozna i podrži još kolektiva i pojedinaca koji su posvećeni sličnim ciljevima.\nZa “Win RS” je od ključnog značaja da u društvu prevlada svijest o pozitivnim efektima koje industrija igara na sreću može da donese, kao i shvatanje da se društvenim angažmanom od kocke mogu preventivno zaštititi sve ranjive grupe.\nPodrškom sportskim kolektivima kao što je “Ski klub RIS”, “Win RS” želi da doprinese očuvanju i razvoju klubova koji djecu i omladinu uspješno čuvaju od stranputice i okretanja nezdravim navikama ili porocima.\nTagovi: skijaški klub RISWin RS


Prva vožnja: Opel Astra | Auto magazin\nPočetna strana » Promocije » Prva vožnja: Opel Astra\nPrva vožnja: Opel Astra\nOpelovi kompakt automobili su već četiri decenije omiljeno prevozno sredstvo u našoj zemlji. Nemačko poreklo i generalno dobar imidž su najviše zaslužni za ovakav status. Nekada je to bio “kadet” a od početka devedestih “astra”. Oba ova modela su bila u samom vrhu liste želja prosečnog vozača u Srbiji.\nNa poziv Opela, prisustvovali smo evropskoj prezentaciji “astre K”, koja je održana manjim delom u Austriji a većim u Slovačkoj, na lokalnim putevima oko glavnog grada, Bratislave.\nDomaćinska atmosfera i željno iščekivana nova “astra” su učinili da se osećamo kao kod kuće. Opel nam je pripremio četiri verzije za testiranje, tri benzinca i jedan dizelaš. Svi ovi motori su praktično novi i samostalno su razvijeni od strane stručnjaka iz Riselshajma.\nIako gama motora počinje sa atmosferskim benzincem zapremine 1,4 litre od 100 “konja”, na prezentaciji je osnovnu verziju predstavljao najnoviji – 1,0 turbo-benzinac sa 105 konjskih snaga. Ipak, mi smo se za prvu vožnju odlučili za zlatnu sredinu, koju u ovom slučaju predstavlja 1,4 turbo-benzinac sa 150 KS.\nNa prezentaciji je osnovnu verziju predstavljao najnoviji – 1,0 turbo-benzinac sa 105 konjskih snaga\nOsim u ovoj, jačoj verziji, prodavaće se i sa 125 “konja”. Ostale dve verzije “astre” koje su nam bile dostupne za test vožnje su 1,6 turbo sa okruglo 200 KS i najjači dizelaš iste zapremine od 136 “konja”.\nSvaka sličnost sa odlazećom generacijom “astre” je namerna. Dizajneri Opela su nam na kratkoj prezentaciji objasnili da nisu želeli previše da menjaju dizajnerski pravac koji se pokazao više nego uspešnim. Razlike su sasvim dovoljne da se postojeća ideja usavrši ali i da se novi auto distancira od starog.\nSvaka sličnost sa odlazećom generacijom astre je namerna\nDakle, ovo nije nikakav sveobuhvatniji redizajn, već je “astra K” potpuno nov auto na kome se bukvalno sve razlikuje u odnosu na “astru J”. Sve u svemu, dizajn je takav da zaista nismo uspeli da pronađemo neku manu, a još manje funkcionalnu.\nIma tu dosta kreativnih momenata koji prijaju oku a jedan od njih je na vratima gepeka koji je inače prvi deo automobila sa kojim smo se susreli. Prtljažna vrata su konkavna sa ispupčenim Opelovim znakom ispod koga se krije taster električne bravice. Lepo izvajane linije, kojih se ne bi postideli ni najbolji vajari, su zaslužne za status jednog od najlepših automobila u ovom trenutku.\nOvo nije nikakav sveobuhvatniji redizajn, već je astra K potpuno nov auto\nPrethodna generacija “astre” je bila specifična po tome što je unutrašnjost pretendovala na premijum segment, i u pogledu dizajna i materijala. Ovaj put nema velikog iznenađenja, s obzirom da je zadržan ionako visok nivo kvaliteta. Međutim, razlika u funkcionalnosti je prilična. Ovde je primenjen princip da je manje u stvari više, tako da je u velikoj meri smanjen broj dugmića i tastera.\nNa centralnoj konzoli sada postoje tri grupe tastera – za multimediju, “klimu” i komande vezane za samu vožnju, pa je njihovo korišćenje intuitivno. Opel se potrudio da utisak ekskluzivnosti podigne na viši nivo time što su bočne stranice donjeg dela centralne konzole obložene proštepanom eko-kožom.\nU novoj Astri je primenjen princip da je manje u stvari više, tako da je u velikoj meri smanjen broj dugmića i tastera\nDakle, estetika i osećaj doživljenog kvaliteta su na vrlo visokom nivou, kako i dolikuje brendu iz Riselshajma. Međutim, podjednako važan je i tehnički aspekt, što ga i dalje drži u samom vrhu klase. Test vožnja počinje. Izlazimo sa parkinga bečkog aerodroma gde smo preuzeli automobile i vozimo auto-putem ka Bratislavi.\nVeć prvi kilometri vožnje jačeg turbo-benzinca otkrivaju šta je novo. Potrošnja je iznenađujuće niska i praktično je na nivou doskorašnjih dizelaša. Pri konstantnih 130 km/h putni računar pokazuje nešto manje od šest litara, što je vrlo dobar rezultat za 150 “konja”. Za to je zaslužna ne samo 200 kilograma manja masa, već i poboljšana aerodinamika čiji koeficijent otpora vazduhu iznosi 0,285 Cd.\nDizajneri Opela su nam objasnili da nisu želeli previše da menjaju dizajnerski pravac koji se pokazao više nego uspešnim.\nOpel kaže da je ovo potpuno novi motor a mi primećujemo da je dosta elastičniji od starog 1,4 turbo-benzinca. Jača verzija pokazuje da ima dovoljno snage i za veće putne brzine, tako da bez problema ubrzava sa 130 na 150 km/h u petom stepenu prenosa. Šesta je i dalje namenjena održavanju krstareće brzine.\nPrelazimo u Slovačku i isključujemo se sa auto-puta. Domaćini su nam isprogramirali GPS tako da nas ruta vodi kroz ruralna područja i lokalne puteve sa idiličnim jesenjim pejzažima. Ovde imamo priliku da kroz krivine isprobamo novopodešeno ogibljenje ali i motor.\nIako je kraća od prethodne generacije, prostor na zadnjoj klupi nove astre nije smanjen\nTurbo-benzinac se rado vrti na višim obrtajima, bez preteranog povećanja potrošnje. Primećujemo i blagu zadršku kada pri oko četiri hiljade obrtaja naglo dodamo gas, a nakon par trenutaka neodlučnosti, motor snažno vuče sve do 6.500 obrtaja kada počinje crveno polje na obrtomeru.\nOgibljenje je prilično neobično podešeno. “Astra” vrlo meko upija sitne neravnine a u kombinaciji sa dugim se ponaša kao da lebdi. Vrlo brzo smo se navikli na nesvakidašnji spoj komfora i sportskih voznih karakteristika, pa smo oštre krivine savladavali velikim brzinama bez dostizanja limita.\nPravilan oblik gepeka olakšava slaganje prtljaga\nKonstruktorima Opela je očigledno bilo veoma važno ponašanje automobila u ovakvim situacijama, pa su idealan raspored mase i još bolje vozne karakteristike postigli skraćenjem međuosovinskog rastojanja za dva centimetra. Snižen je i centar mase tako što je auto niži za 25 milimetara.\nUprkos svemu tome, putnici na zadnjim sedištima su profitirali za 35 milimetara za kolena, dok je prostor za glavu vozača povišen za 22 milimetra. Drugim rečima i vrlo visoki vozači neće imati problem sa komforom i preglednošću.\nKvalitet se primećuje na svim detaljima u kabini\nDrugog dana test vožnje menjamo automobile. S obzirom da u Srbiji nećemo imati čestu priliku da vozimo najjaču verziju, odlučujemo se baš za nju. Ovaj auto je prava mera za sve one koji uživaju u sjajnim performansama. Turbo-benzinac zapremine 1,6 litara sa okruglo 200 “konja” do “stotke” stiže za nešto više od osam sekundi.\nU odnosu na 1,4 je uglađeniji i trenutno prima gas bez obzira na obrtaje i režim rada. Posebno mu prijaju viši obrtaji kada pokazuje veliku rezervu snage i tada postaje nepresušna inspiracija za nagla ubrzanja i međuubrzanja. Ovako motorizovanu “astru” je pravo zadovoljstvo voziti ali to ima svoju cenu.\nOpel se potrudio da utisak ekskluzivnosti podigne na viši nivo time što su bočne stranice donjeg dela centralne konzole obložene proštepanom eko-kožom\nIz tog razloga verujemo da će našim kupcima biti najzanimljiviji novi jednolitarski turbo-benzinac koji isporučuje 105 “konja”. Ovaj auto smo vrlo kratko vozili ali i to je bilo dovoljno da dostignemo potrošnju od oko šest litara u gradskoj vožnji. Zanimljivo je da je motor toliko elastičan da se nismo osećali inferiorno u pogledu snage.\nNaprotiv, mala mašina je prilično eksplozivna i veoma elastična a zahvaljujući velikom obrtnom momentu od 170 Nm dovoljno je da menjač ubacite u četvrtu i više ga ne dirate osim ako stajete. Opel ističe i veoma niske troškove redovnog servisiranja, tako da će nova “astra” biti ne samo još jedan lep automobil već i povoljna za redovno održavanje.\nTokom vožnje, u velikoj meri nam je pomagala kamera koja beleži znakove sa ograničenjem brzine. Informacija o ograničenju se zadržava na displeju između instrumenata ali i na velikom displeju na centralnoj konzoli.\nUgrađeni su i radarski senzori za upozorenje od sudara a preko tastera na volanu se podešava koliko rano želite da vas auto upozori od opasnosti od sudara. Ukoliko ne reagujete na vreme, auto će sam aktivirati kočnicu do brzine od 80 km/h kako bi se izbegao sudar, a do 40 km/h čak potpuno zaustavlja vozilo.\nZa sve ovo zaslužan je Opel Eye koji objedinjuje bezbednosne sisteme. Među njima su kontrola mrtvog ugla i aktivna asistencija za održavanje pravca u saobraćajnoj traci. Za razliku od sličnih sistema koji zvučno ili vibracijom volana upozoravaju vozača da gazi liniju, Opelov koriguje volan tako da vraća auto u svoju traku ukoliko vozač slučajno zaspi za volanom.\nMasaža za vozača\nAuto koji smo najduže testirali je opremljen maksimalnom opremom koja podrazumeva i beskontaktno otključavanje. Ugrađeni su čak i grejači zadnjih sedišta sa dva USB konektora. Važnije od toga su novoprojektovana prednja sedišta za čiju konstrukciju su se pobrinuli čak i medicinski stručnjaci. Rezultat je jedinstven u klasi, a osim vrhunske ergonomije, “astra” može da se pohvali sedištem vozača koje ima masažu i električno podešavanje širine naslona. Oba prednja sedišta imaju mogućnost grejanja ali i ventilacije.\n“Opel astra” je prva u klasi koja ima inteligentna glavna LED svetla. Svaki far sadrži 16 LED elemenata a uz pomoć kamere skenira se situacija ispred automobila. Osim automatskog aktiviranja dugih svetala, “astra” prepoznaje vozila ispred pa isključivanjem odgovarajućih LED elemenata snop svetla preskače vozila ispred i dodatno osvetljava situaciju uz sam put.\nMi smo imali prilike da probamo ove farove u noćnoj vožnji i rezultat je impresivan. Intenzitet svetla je dosta jači nego što smo navikli a LED elementi se i po nekoliko puta aktiviraju i isključuju u roku od par sekundi. Do brzine od 80 km/h, vozač 30 do 40 metara ranije uočava prepreku na putu i reaguje 1,5 sekundi brže kako bi je izbegao.\nOpelopel astra 2015opel astra 2015 previewopel astra 2015 promocijaopel srbija\nTEST u Španiji: Peugeot elektrifikovana gama  1\nTest u Portugaliji: BMW 2 Series Gran Coupe  0\nPrva vožnja: Opel Corsa  1\nTest u Marbelji: Mercedes-Benz GLB  0


Hašim Tači i Borut Pahor (Foto arhiva Kim)\nPahor je naglasio da je Kosovo jedno od glavnih političkih pitanja o kojem Slovenija i Srbija imaju primetno različite stavove.\nKako se navodi u saopštenju iz kabineta slovenačkog predsednika, Pahor veruje da je, uprkos poznatom odbijanju mogućnosti od strane Srbije da diplomatski prizna Kosovo, srpske vlasti trebalo da uzmu u obzir to što je on napomenuo da Kosovo treba da ispuni navedene uslove ukoliko očekuje pomoć Slovenije, prenosi STA.\nPredsednik Srbije Aleksandar Vučić reagovao je u ponedeljak na izjave Pahora, upitavši kako slovenački predsednik Borut Pahor želi da ubedi preostale članice EU da priznaju jednostranu proglašenu nezavisnost Kosova, kada nam je Sspanija sve veći saveznik.\n"Ako se Španija tako ponaša, što se Pahor tako ponaša. Sada će on da ubedi da Španija prizna nezavisnost Kosova", primetio je Vučić.\n05.03.2021 Saobraćajna nesreća u Gračanici, povređeno dvanaestogodišnje dete (1668)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (488)


U današnjem pregledu s veletržnice u Tasovčićima, bilježimo više manjih pojeftinjenja, kao i poskupljenja. Za desetak do dvadeset feninga jeftiniji su redom – karfiol 0,9 do 1,1 KM, zatim kupus pupčar 2 do 2,2 KM, brokule 2 do 2,5 KM, špinat 1,3 do 1,5 KM, krastavci 1 do 1,3 KM, krastavci kornišoni i dalje su 1,5 do 2,5 KM. Zahvaljujući lijepom vremenu stižu i mladi patlidžani čija je ponuda oborila cijenu toga povrća na 0,6 do 1 KM.\nMalih poskupljenja od zadnjeg pregleda cijena je nešto manje, a skuplji su redom blitva 0,8 do 1 KM, paprike 1,2 do 2,2 KM, paprike roge 1,5 do 2,2 KM i tikvice 0,8 do 1,2 KM.\nCijene ostalog povrća na prošlotjednoj su razini, pa se tako krumpiri i dalje drže na 0,5 do 0,7 KM, planinski ispred veletržnice su 0,8 KM. Postojane su i cijene kupusa 0,35 do 0,40 KM, kupus za zimnicu ispred veletržnice, je 0,6 KM glavice, a 0,8 rezani uz uslugu soljenja. Kelj je već puna dva mjeseca od 0,8 do 1 KM, prasa 1,8 do 2 KM, mrkva 1 do 1,2 KM, cikla 0,8 do 1 KM, rijetke mahune 2 do 2,5 KM. Stabilne su u cijene peršina i celera koji su 3 do 4 KM za kilogram zelene mase, bijeli luk je od 3 KM refuza pa do 6 KM vijenci. Zavisno od rajona različite su cijene pa je tako 3 KM uvozni srbijanski, 4 KM je južno-hercegovački uglavnom s područja Ljubuškog, a 5 KM ljubinjski. Ima još i rajčica čija je cijena već tri tjedna, od 1 do 1,5 KM, a može se naći i batat koji je 2,5 do 3 KM.\nUz jabuke obilna je i raznovrsna ponuda krušaka koje stižu iz Bosne, okolice Gračanice i Gradačca, a cijena je od 1 do 2 KM, kvaliteta zaista izvrsna. Ove jeseni na cijeni su divlji šipci 0,8 do 1 KM, dok su slatki šipci od 1 do 2 KM za kilogram. Visoka i postojana je cijena kestena 2,5 do 4 KM, kivi je bio 0,6 do 1,2 KM. Od domaćeg voća, od zadnjeg pregleda, poskupile su dunje nova cijena je 1 do 1,5 KM, te suhe smokve koje su sada 4 do 6 KM za kilogram. Sve bogatija je ponuda voća iz delte Neretve, mandarine se cijene od 0,5 do 0,8 KM, naranče su 1,5 do 2,5 KM, dok su limun i klementine jeftiniji. Limun se cijeni 2,5 do 3 KM, a klementine su 1,8 do 2 KM za kilogram. Ispred veletržnice je bilo i lješnjaka po cijeni od 7 KM, a prodavač se požalio da su slabo rodili.\nBez obzira na toplo vrijeme dojam je da su drva i dalje tražena, prostorni metar oblice je 80 do 85 KM, dok su cijepana 90 do 95 KM. Ponuda ribe standardna, riječna ribe – babuške i peškelji nudila se po 3 KM za kilogram, somići su bili šest, pastrva iz uzgoja 9, šaran 11, fileti 14 KM za kilogram. Glave šarana zavisno od veličine, nudile su se za 2 do 4 KM. Bilo je i jegulje po standardnih 40 KM za kilogram. Ističemo još jednom da je najpostojanija cijena mliječnih proizvoda, odnosno različitih vrsta sireva, mladi se cijenio od 4 do 5, a najskuplji je bio suhi ovčji s Morina i livanjski u kolutovima 18 KM, suhi ovčji sir iz Podveležja bio je 15 KM za kilogram, kajmak se cijenio od 14 do 16 KM itd. Uz navedeno nudila se i različita druga roba, kao što su poljoprivredne i kućanske alatke kovača iz Vareša, domaća jaja i perad, zatim ljekovito bilje, pa čak i odjevni predmeti.\nPoslijednja izmjena danaPetak, 09 Studeni 2018 15:59\nViše u ovoj kategoriji: « Agronom Ivica Borovac pobija stereotipe - Samo nov najlon pruža mogućnost korištenja blagodati Sunca Započeli su radovi na kružnom toku u Tasovčićima »


Proizvođači se nadaju dobroj ceni - Domaćinska kuća\nKuća » Ratarstvo » Proizvođači se nadaju dobroj ceni\nLoša otkupna cena i slaba potražnja za krompirom prošle godine uslovili su minimalne zarade proizvođača koji se bave uzgojom ovog povrća.\nMnogima je roba dugo čekala na lagerima, a prodali su je u poslednji čas i na taj način sprečili velike finansijske gubitke.\nZnajući da je zarada u poljoprivredi promenjiva, nisu bili obeshrabreni tako da je sada pristigao novi rod.\n– Krompir je ponovo odlično rodio i kvalitet plodova je prvoklasan. Cena i potražnja su uvek diskutabilne, ali ono što očekujemo je nekih 30 centi po kilogramu da bi nešto i zaradili. Nakon svih poskupljenja, da proizvedemo kilogram krompira nas košta oko 20 dinara, tako da se po toj računici jedino uklapamo. Svake godine sejemo površinu od nekih 13 hektara, a ove godine očekujemo oko 40 tona krompira. Prošla godina je bila teška, jedva smo se izvukli da ne idemo u minuse, uspeli smo na kraju da ostvarimo prihode. Nadam se da će ova sezona biti dobra za nas koji se bavimo ovom granom povrtarstva – izjavio je za RINU Dejan Vučković iz Zablaća.\nDecenijama unazad se porodično bave proizvodnjom krompira, u poslove su uključeni svi članovi, ali i radnici. Ipak, kako kažu ove godine je bilo veoma teško naći radnu snagu, koja ima volju i snagu da na pošten način zaradi svoju dnevnicu koja je bila viša nego prethodnih godina.\n– Bilo je teško prvo pronaći radnike, a zatim i ispuniti sve njihove zahteve. Na povećanje dnevnica uticala je i dobra cena malina jer su ti berači imali odlične nadnice i nakon toga morali smo i mi da ih povećamo. Kreću se oko 300 dinara po satu. Kako ne bi dolazili u problem da ne možemo da nađemo radnike odlučili smo da obnovimo mehanizaciju, kupujemo nove kombajne pa ćemo vrlo brzi preći na mašinsko vađenje, tako da nam radnici neće trebati, radićemo porodično – kaže Dejan.\nKako bi se proizvođačima krompira pomoglo početkom godine resorno ministarstvo uz pomoć velikih marketa organizovalo je otkup širom Srbije.\n– Ove godine proizvođači su imali dva puta veće prinose, a usled epidemije potražnja je pala i automatski je došlo do problema. Pritom, zbog bescarinskog režima bio je evidentan pritisak krompira iz inostranstva. To ćemo pokušati da izbegnemo u narednom periodu i država uvodi novu meru, posebnu sezonsku carinu u periodu od novembra do februara kad je krompir i najtraženiji, kako bi zaštitili naš domaći proizvod – istakao je ministar Branislav Nedimović.\nKao ključan faktor uspešnog plasmana krompira na domaćem i inostranom tržištu ministar poljoprivrede ističe poštovanje standarda inostranih tržišta i prilagođavanje zahtevima kupaca, kako bi sva roba našla svoje mesto u prodaji, a me propadala.\nPrevPrethodnaPromocije Velikogospojinskog sabora\nSledećaKako protiv pamukove soviceSledeći


Toshiba predstavila prvu regionalnu elektronsku knjigu napisanu na Facebooku - NCMagazin\nDeborah Scharnhoop (Debra Šarnhup), marketing koordinator za jugoistočnu Evropu i Izrael: ,,Pre 25 godina smo napravili prvi laptop za masovno tržište a danas možemo da kažemo da se taj san pretvorio u istoriju. Sa takvim iskustvom u proizvodnji laptop računara, svojim korisnicima nudimo besplatnu ’’Garanciju bez obzira na sve’’ zato što smo sigurni u svoj kvalitet. Nastavljamo da obeležavamo 25-godišnjicu postojanja objavljivanjem ove jedinstvene regionalne elektronske knjige koju su napisali naši regionalni Facebook fanovi iz sedam zemalja. Na ovaj način svi su imali priliku da nam ispričaju svoju priču o prvom iskustvu sa kompjuterom ili laptopom.’’\nNe poznajući se međusobno, ljudi iz ovih sedam zemalja okupili su se na Facebooku i podelili svoje priče, upustivši se tako u zajedničku avanturu. Stotine fanova su odgovorile na poziv Toshibe i zabeležile svoja sećanja u virtuelni dnevnik koji sada sadrži veliki izbor najinteresantnijih priča koje su na vešt i zabavan način ispričali članovi zajednica okupljenih oko Toshibe. Lokalni žiri će pažljivo odabrati 25 priča iz svake zemlje, a autori tri najzanimljivije i najuzbudljivije priče iz svake zemlje biće nagrađeni Toshiba proizvodima.\nKnjigu možete pročitati ovde:\np.s. Tekstovi srpskih autora kreću od 75. strane